Ɛ Nee Nyamenle Tendɛ Ɔ?\nƐzinzalɛ Arane | December 2014\nKENGA YE WƆ Afrikaans Albanian Amharic Arabic Armenian Aymara Bengali Bicol Bislama Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Drehu Dutch Efik English Estonian Ewe Finnish French Ga Garifuna Georgian German Giliki Guarani Gujarati Haitian Creole Hibulu Hiligaynon Hindi Hmong (White) Hungarian Igbo Iloko Indonesian Isoko Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lingala Lithuanian Luganda Lunda Luo Macedonian Malagasy Malayalam Maltese Mam Marathi Maya Mazatec (Huautla) Mixe (North Central) Mizo Moore Myanmar Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese (Brazil) Punjabi Quechua (Bolivia) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tshiluba Tsonga Turkish Twi Ukrainian Umbundu Urdu Venda Vietnamese Wallisian Wolaita Xhosa Zande Zulu\nEDWƐKƐ TITILE | ƐBAHOLA WƆABIKYE NYAMENLE\nSaa agɔnwolɛma kpalɛ nwu bɛ nwo a bɛtendɛ anzɛɛ bɛdua moba, e-mail, video, anzɛɛ kɛlata zo bɛtendɛ fane dɔɔnwo. Yemɔti, saa yɛbahola yɛabikye Nyamenle kpalɛ a, ɔwɔ kɛ yɛ nee ye tendɛ dahuu. Noko, kɛ ɔkɛyɛ na yɛayɛ zɔ ɛ?\nYɛkola yɛdua asɔneyɛlɛ zo yɛ nee Gyihova tendɛ. Noko akee, asɔneyɛlɛ mɔɔ yɛfa yɛado Nyamenle anyunlu la ɛnle kɛ edwɛkɛ bie mɔɔ yɛ nee yɛ tipɛne bie di nwolɛ adwelie la. Ɔwɔ kɛ yɛnwu ye kɛ, saa yɛyɛ asɔne a, ɛnee yɛlɛtendɛ yɛahile yɛ Bɔvolɛ, mɔɔ le Anwuma Anwumanli ne la. Ɔwɔ kɛ ɛhye ka yɛ maa yɛfa ɛbulɛ kpole yɛyɛ asɔne. Saa Nyamenle badie yɛ asɔneyɛlɛ a, ɔwɔ kɛ yɛyɛ ninyɛne bie mɔ. Nuhua nsa a wɔ ɛke la.\nMɔɔ lumua la, ɔwɔ kɛ yɛfa yɛ asɔneyɛlɛ yɛto Gyihova Nyamenle angomekye anyunlu, ɔnle kɛ yɛfa yɛto Gyisɛse, “anwodelɛnli”, anzɛɛ abaaba bie anyunlu. (Adendulɛ 20:4, 5) Baebolo ne ka ye wienyi kɛ: “Wɔ debie biala anu bɛyɛ moyɛlɛ nzɛlɛlɛ na bɛva mɔɔ bɛhyia nwolɛ la bɛdo Nyamenle anyunlu.” (Felepaema 4:6) Mɔɔ tɔ zo nwiɔ, ɔwɔ kɛ yɛyɛ asɔne wɔ Nyamenle Ara, Gyisɛse Kelaese duma nu. Gyisɛse hilehilele nu kɛ, “awie biala ɛnrɛhola Selɛ ne ɛkɛ ne kɔ kyesɛ ɔdua me nwo zo.” (Dwɔn 14:6) Mɔɔ tɔ zo nsa, ɔwɔ kɛ yɛ asɔneyɛlɛ nee Nyamenle ɛhulolɛdeɛ yia. Baebolo ne ka kɛ: “Yɛdie yɛdi kɛ saa yɛdua ye ɛhulolɛ zo yɛbiza ye debie biala a ɔtie yɛ.” *—1 Dwɔn 5:14.\nAgɔnwolɛma kpalɛ tendɛ fane dɔɔnwo\nNɔhalɛ nu, saa sonla ko ala a tendɛ a agɔnwolɛvalɛ kpalɛ ɛnrɛhyɛ. Kɛmɔ agɔnwolɛma nwiɔ kulo kɛ bɛtendɛ la, ɔwɔ kɛ yɛmaa Nyamenle tendɛ kile yɛ, yɛɛ ɔtendɛ ɔkile yɛ a, ɔwɔ kɛ yɛtie ye. Ɛze kɛzi Nyamenle tendɛ kile yɛ la ɔ?\nƐnɛ, Gyihova Nyamenle dua ye Edwɛkɛ, Baebolo ne azo “tendɛ” kile yɛ. (2 Temɔte 3:16, 17) Kɛmɔti a yɛka ye zɔ ɛ? Neazo ɛne: Fa ye kɛ ɛ gɔnwo kpalɛ bie ɛhɛlɛ wɔ kɛlata. Ɛkenga ɛwie a, bie a ɛbava anyelielɛ wɔaha wɔahile menli kɛ, “Kɛkala a mede edwɛkɛ bie mevi me gɔnwo ne ɛkɛ a!” Noko, yeadendɛ yeangile wɔ, ɔhɛlɛle wɔ kɛlata. Zɔhane ala a ɛkenga Baebolo ne a, ɛnee ɛlɛmaa Gyihova adendɛ ahile wɔ a. Ɛhye ati, Gina, mɔɔ yɛlumuale yɛhanle ɔ nwo edwɛkɛ la se, “Mesuzu kɛ saa mekpondɛ kɛ Nyamenle yɛ me gɔnwo a, ɔwɔ kɛ meneɛnlea ye ‘kɛlata’ mɔɔ yehɛlɛ yɛ la anu—Baebolo ne.” Ɔtoa zo kɛ, “Baebolo ne mɔɔ mekenga ye dahuu la ɛmaa mebikye Nyamenle.” Asoo ɛkenga ye Edwɛkɛ, Baebolo ne dahuu na ɛmaa Gyihova tendɛ kile wɔ alehyenlɛ biala ɔ? Ɛyɛ ye zɔ a, ɔbamaa wɔade nganeɛ kɛ wɔbikye Nyamenle kpalɛ.\n^ ɛden. 5 Saa ɛkulo kɛ ɛnwu kɛzi yɛkola yɛbikye Nyamenle wɔ asɔneyɛlɛ nu a, nea Duzu A Baebolo ne Kilehile Amgba A? buluku ne, mɔɔ Gyihova Alasevolɛ ɛyɛ la tile 17.\nƐyɛ Mɔɔ Nyamenle Kulo La Ɔ?\nSaa yɛtie Nyamenle a ɔhyia, noko ɔwɔ kɛ yɛyɛ dɔɔnwo na yɛayɛ ɔ gɔnwo.\nEDWƐKƐ TITILI Ɛte Nganeɛ Kɛ Ɛbikye Nyamenle Ɔ?\nEDWƐKƐ TITILI Ɛze Nyamenle Duma Yɛɛ Ɛbɔ Ɔ?\nEDWƐKƐ TITILI Ɛ Nee Nyamenle Tendɛ Ɔ?\nEDWƐKƐ TITILI Ɛyɛ Mɔɔ Nyamenle Kulo La Ɔ?\nEDWƐKƐ TITILI Ɛbɛlabɔlɛ Biala Ɛndɛla Ɛhye\nTimgad—Sua Bie Mɔɔ Ɛzɛkye La Anwo Edwɛkɛ\nYƐ KENGAVOLƐMA BIZA KƐ Bolonyia Nwo Nɔhalɛ Edwɛkɛ Boni A Wɔ Ɛkɛ A?\n“Adwenle Kpalɛ Ɛmmaa Sonla Ɛnva Ɛya Mgbane Mgbane”\nƆwɔ Kɛ Mebɔ Bosea Ɔ?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE December 2014 | Ɛbahola Wɔabikye Nyamenle\nDecember 2014 | Ɛbahola Wɔabikye Nyamenle\nƐZINZALƐ ARANE December 2014 | Ɛbahola Wɔabikye Nyamenle


Maa Ndotonwo Ɛboa Wɔ Nee Awie Mɔ Bɛzukoa Baebolo Nu Nɔhalɛ Ne | Debiezukoalɛ\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese (Brazil) Punjabi Quechua (Ayacucho) Quechua (Bolivia) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uzbek Venda Vietnamese Waray-Waray Wolaita Xhosa Yoruba Zulu\nƐnlie ɛndo nu kɛ Gyisɛse a le Kilehilevolɛ mɔɔ tɛla biala mɔɔ ɛdɛnla azɛlɛ ye azo ɛlɛ ɔ? Bie bɔbɔ a wɔbɔ mɔdenle kɛ ɛsukoa ndenle mɔɔ ɔdua zo ɔkilehile mɔɔ bie a le kɛzi ɔfa kpuyia nee ndonwo ɔdi gyima la. Noko, asoo wɔzuzu nwolɛ ɛlɛ kɛ ɔta ɔfa ndotonwo ɔdi gyima wɔ ye ngilehilelɛ nu ɔ?\nMenli dɔɔnwo fa ndotonwo di gyima wɔ bɛ ɛdendɛlɛ nu. Bie a ɛdawɔ noko ɛyɛ ye zɔ fane dɔɔnwo mɔɔ ɛnnwu ye a. Bie a wɔha edwɛkɛ zɛhae ɛlɛ, “Bɛhanle kɛ bakama ne kɔsɔɔti ɛbolo; noko ɛhye mɔ le ketekete.” Anzɛɛ, “Ɛnee ɔle kakula bɛlɛra mɔɔ ɔse nyiane, noko kɛkala ɔnze nyiane fee.”\nWɔ edwɛkɛ zɛhae mɔ anu, bɛdumua bɛka edwɛkɛ bie; na akee bɛalua edwɛkɛ le kɛ na, noko akee, emomu, anzɛɛ noko azo bɛayɛ ndotonwo ne. Anzɛɛ bɛdua edwɛkɛ bieko mɔɔ bɛka bɛboka nwo la azo bɛmaa menli nwu ndotonwo ne. Saa ɛdua adenle zɛhae azo ɛtendɛ a, wɔ ɛdendɛlɛ bayɛ kɛnlɛma na menli bade ɔ bo.\nSaa bɛnva ndotonwo zɛhae bɛnli gyima wɔ aneɛ bie mɔ anu bɔbɔ a, ɔwɔ kɛ yɛnwu kɛ nvasoɛ wɔ zo. Kɛmɔti ɛ? Ɔluakɛ dɔɔnwo wɔ Nyamenle Edwɛkɛ ne anu. Gyisɛse vale ndotonwo lile gyima fane dɔɔnwo. Kakye ɛhye mɔ: ‘Awie ɛnzɔ kɛnlaneɛ na ɔnva bondo ɔmbutu zolɛ; emomu ɔsɔ ɔsie ye debie zo anwuma.’ ‘Meamba [Mɛla ne] ɛzɛkyelɛ; na emomu mera kɛ memaa yeali munli.’ “Bɛde kɛ bɛha kɛ, ‘Mmafa awuvolɛ.’ Noko mame, mese: saa nrenya nea raalɛ maa . . . ” ‘Bɛde kɛ bɛha kɛ, “Bɛva ɛnyelɛ bɛzie ɛnyelɛ bo zo,” yɛɛ “bɛva egyele bɛzie egyele bo zo.” Noko mame, mese: Saa awie yɛ wɔ ɛtane a, mmasenra ye. Emomu saa awie bɔ ɛ nzo fema ne anu a, kakyi bɛne ne ɔdaye maa ye.’—Mat. 5:15, 17, 27, 28, 38, 39.\nNdotonwo zɛhae bie wɔ Baebolo mbuluku gyɛne nu. Bɛkola bɛboa wɔ bɛmaa ɛte edwɛkɛ bie abo kpalɛ anzɛɛ ɛdi debie nwo gyima kpalɛ. Saa ɛle awovolɛ a suzu ndotonwo ɛhye anwo: ‘Selɛma, bɛmmaka bɛ mra ɛya; na emomu bɛtete bɛ na bɛhilehile bɛ, kɛmɔ Gyihova kpondɛ la.’ (Ɛfɛ. 6:4) Saa ɛzoanvolɛ Pɔɔlo hɛlɛle ye sikalɛ kɛ ɔwɔ kɛ selɛ (anzɛɛ ninli) tete ɔ ra kɛmɔ Nyamenle kpondɛ la a, anrɛɛ nrɛlɛbɛ wɔ nu na ɔle nɔhalɛ. Noko, ndotonwo ne mɔɔ ɔyɛle kɛ ‘bɛmmaka bɛ mra ɛya; na emomu bɛtete bɛ na bɛhilehile bɛ, kɛmɔ Gyihova kpondɛ la’ maa yɛte edwɛkɛ ne abo kpalɛ.\nNzinlii Pɔɔlo hɛlɛle ye wɔ tile zɔhane anu kɛ: ‘Tɛ menli a yɛ nee bɛ ɛlɛko a; na emomu . . . sunsum nu anwuma ɛlɔnema amumuyɛ yɛɛ yɛ nee bɛ ɛlɛko a.’ (Ɛfɛ. 6:12) Ndotonwo ɛhye maa yɛnwu kɛ yɛ konle ne le konle kpole. Tɛ menli yɛɛ yɛ nee bɛ ɛlɛko a; na emomu, sunsum nu ɛlɔnema amumuyɛ.\nPɔɔlo vale ndotonwo lile gyima wɔ Baebolo buluku Ɛfɛsɛsema ne anu wɔ ɛleka dɔɔnwo. Saa yɛsuzu ɛhye mɔ anwo a, ɔbamaa yɛade Pɔɔlo edwɛkɛ ne abo na yeanwu mɔɔ ɔwɔ kɛ yɛyɛ la.\nƐ nye balie ɛlɛka ne mɔɔ bɛha ndotonwo mɔɔ wɔ Ɛfɛsɛsema ati 4 nee 5 bie mɔ anwo edwɛkɛ wɔ nu la anwo. Saa ɛkenga ndotonwo ko biala a fa to ɛdawɔ mumua ne wɔ ɛbɛlabɔlɛ nwo. Biza ɛ nwo kɛ: ‘Nɔhalɛ nu, kɛzi me nyɛleɛ de ɛ? Duzu a meyɛ ye wɔ tɛnlabelɛ zɛhae anzɛɛ mɔɔ ɔle kɛ ɛhye la anu a? Ndotonwo ne foa boni a menli nwu kɛ ɔfane me nwo a?’ Saa ndotonwo bie maa ɛnwu debie mɔɔ ɔwɔ kɛ ɛdi nwolɛ gyima la a, bɔ mɔdenle yɛ ye zɔ. Maa ndotonwo zɔhane ɛboa wɔ.\nAnzɛɛ bie a ɛbava ɛlɛka ne anu edwɛkɛ ne wɔayɛ wɔ abusua ɛzonlenlɛ. Mɔɔ lumua la, wɔ abusua ne anu amra amuala bahola agenga ndotonwo ne. Akee bɛ nuhua ko baha ndotonwo ne foa mɔɔ lumua la, na bɛdabɛ mɔɔ bɛha la abɔ mɔdenle ahakye edwɛkɛ titile ne mɔɔ wɔ foa ne mɔɔ ɔtɔ zo nwiɔ anu la. Ɛhye bamaa abusua ne ali adwelie kɛnlɛma na bɛanwu kɛzi bɛbava foa ne mɔɔ ɔtɔ zo nwiɔ bali gyima kpalɛ la. Nɔhalɛ, saa bɛdua adenle zɛhae azo bɛsuzu ndotonwo nwo a, ɔbamaa ngakula nee mgbanyinli kɔsɔɔti ala Keleseɛnema subane ali wɔ abusua ne anu nee ɛleka gyɛne.\nƐbahola wɔahakye ndotonwo ne foa mɔɔ ɔtɔ zo nwiɔ la ɔ?\nSaa ɛnwu kɛzi nvasoɛ wɔ ndotonwo zo la a, ɔbamaa wɔayɛ bɛ nzonlɛ wɔ Baebolo ne anu, na ɛbanwu kɛ bɛboa wɔ Keleseɛnema ɛzonlenlɛ gyima ne anu. Kɛ neazo la, ɛbahola wɔaha wɔahile suamenle bie kɛ: “Menli dɔɔnwo ka kɛ awie biala lɛ ɛkɛla mɔɔ ɔnwu ɛlɛ, noko akee yɛ mɔɔ Nyamenle Edwɛkɛ ne ka ye wɔ ɛke la nzonlɛ.” Anzɛɛ saa ɛlɛyɛ Baebolo ɛzukoalɛ a, ɛbahola wɔabiza kɛ: “Menli dɔɔnwo die di kɛ Nyamenle nee Gyisɛse le ko; noko akee, duzu a Baebolo ne ka a? Na boni a ɛdie ɛdi a?”\nNɔhalɛ nu, ndotonwo mɔɔ yɛkola yɛsukoa debie yɛfi nu na ɔboa ɔmaa yɛfa Nyamenle adenle zo la dɔɔnwo wɔ Ngɛlɛlera ne anu. Yɛbahola yɛalua ndotonwo zo yɛaboa awie mɔ yɛamaa bɛanwu Baebolo nu nɔhalɛ ne.\nNdotonwo Mɔɔ Wɔ Ɛfɛsɛsema Tile 4 nee 5 Ne La Bie Mɔ\nBɔ mɔdenle kɛ ɛbava ɛlɛka ɛhye anu edwɛkɛ ne wɔayɛ wɔ abusua ɛzonlenlɛ!\n“Ɛnee akee yɛnle ngakula bieko mɔɔ adalɛma fa bɛ ngilehilelɛ nee agyiba ne mɔ mɔɔ bɛfa bɛtwe menli bɛkɔ ɛtane nu la bɔ yɛ kɔ ba kɛ selɛkye nee anwoma la.”—4:14.\n‘Emomu saa yɛfa ɛhulolɛ yɛka nɔhalɛ ne a, Kelaese ati yɛbanyi wɔ adenle biala anu. Kelaese a gyi yɛ ti a.’—4:15.\n“Menli zɔhane mɔ adwenle nu le awozinli, . . . ɔluakɛ bɛnze ɛhwee yɛɛ eza bɛ nzo yɛ se.”—4:18, 19.\n“Na bɛmɛ, tɛ mɔɔ bɛzukoale ye wɔ Kelaese ɛkɛ ne la ɛne. Nɔhalɛ, bɛde ɔ nwo edwɛkɛ yɛɛ bɛhilehile bɛ nɔhalɛ ne.”—4:20, 21.\n“Bɛdu bɛ su dɛba ne mɔɔ manle bɛbɔle ɛbɛla mɔɔ bɛdabɛ bɛkulo . . . la bɛgua.”—4:22.\n‘Emomu bɛnyia subane fofolɛ. Bɛva bɛ su fofolɛ ne . . . bɛwula.’—4:23, 24.\n“Mɔɔ le awule la ɛgyakyi ye awule ne.”—4:28.\n“Na ɔyɛ gyima.”—4:28.\n“Bɛmmamaa edwɛkɛ ɛtane fi bɛ nloa anu finde.”—4:29.\n‘Emomu bɛdendɛ kɛnlɛma mɔɔ maa sonla nyia ngɔzo.’—4:29.\n“Bɛye sipe nee ɛkpɔlɛ nee ɛya biala bɛgua. Bɛmmadi butule anzɛɛ bɛmmayɛ aholoba. Bɛye atiakunlu ɛtane biala bɛgua.”—4:31.\n‘Emomu bɛyɛ atiakunlukɛnlɛma na bɛze anwunvɔne, bɛva bɛ gɔnwo mɔ ɛtane bɛhyɛ bɛ.’—4:32.\n“Bɛye adwɔmanebɔlɛ anzɛɛ nyɛleɛ ɛtane ɛtane anzɛɛ anyebolo wɔ bɛ nu bɔkɔɔ.”—5:3.\n‘Emomu mɔɔ ɔwɔ kɛ bɛyɛ la a le kɛ bɛkɛyɛ Nyamenle mo.’—5:4.\n“Dɛba ne ɛnee bɛwɔ awozinli nu.”—5:8.\n“Na ɛnɛ bɛyɛ Awulae menli; ɛhye ati bɛwɔ wienyi nu.”—5:8\n“Bɛmmayɛ awozinli nu nyɛleɛ mgbane mgbane ne mɔ mɔɔ menli yɛ na nvasoɛ ɛnle zolɛ la bie.”—5:11.\n‘Emomu bɛnwu bie a anrɛɛ bɛha bɛdo gua.’—5:11.\n“Bɛmmayɛ bɛ nwo kɛ menli mɔɔ ɛnze debie la.”—5:15.\n‘Emomu bɛbɔ bɛ ɛbɛla kɛ bɛle nrɛlɛbɛvolɛma.’—5:15, 16.\n“Zɔhane ati, bɛmmayɛ bɛ nwo ahɔnwɔne.”—5:17.\n“Na bɛbɔ mɔdenle kɛ bɛkɛnwu mɔɔ Awulae kpondɛ kɛ bɛyɛ la.”—5:17.\n“Bɛgyakyi nza ɛbolɛ na ɔsɛkye bɛ.”—5:18.\n‘Na bɛmaa Sunsum ne ɛyi bɛ tɛkɛɛ.’—5:18.\n“Amaa [Kelaese ava] asɔne ne kɛnlɛma gyɛlɛɛnye yeamaa ɔ nwo, mɔɔ nwolɛ ɛtɛkpɔdele, evinli biala ɛnle nwolɛ, yɛɛ nvonleɛ biala ɛnle nwolɛ.”—5:27.\n‘Emomu nwolɛ te nwuanzaanwu a.’—5:27.\n“Awie ɛnrɛkpɔ ɔdaye ɔ nwo ɛlɛ.”—5:29.\n‘Emomu ɔdi ɔ nwo adane na ɔnea ye sonlabaka ne boɛ, kɛmɔ Kelaese noko yɛ Asɔne ne la.’—5:29.\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ September 2013


Nrelenza Mɔɔ Ɔ Bo Ɛdelɛ Ɛnyɛ Se La Ɛzinzalɛ Arane\nƐzinzalɛ Arane | July 2011\nKENGA YE WƆ Albanian Amharic Arabic Bicol Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Finnish French Ga Georgian German Giliki Guarani Haitian Creole Hiligaynon Hungarian Icelandic Igbo Indonesian Italian Japanese Kirghiz Korean Latvian Lithuanian Luo Malagasy Malayalam Maya Mixe (North Central) Mizo Moore Myanmar Ndebele Norwegian Nzema Ossetian Pangasinan Papiamento (Curaçao) Persian Polish Portuguese (Brazil) Quechua (Bolivia) Rarotongan Romanian Russian Samoan Sepedi Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tahitian Tatar Tetun Dili Thai Tsonga Turkish Ukrainian Vietnamese\nƆYƐ yɛ fɛ kɛ yɛlɛye Ɛzinzalɛ Arane mɔɔ bɛva Nrelenza mɔɔ ɔ bo ɛdelɛ ɛnyɛ se bɛhɛlɛ mɔɔ lumua la ali a. Yɛbava yɛali gyima ɛvolɛ ko yɛanlea, na saa ɔbaboa a yɛayɛ ye dahuu. Yɛbava yɛaboka dɛba ne anwo yɛarɛlɛ asafo ne mɔ.\nƆhyia kɛ awie biala te edwɛkɛ mɔɔ yɛsukoa ye Ɛzinzalɛ Arane ne anu dapɛne biala la abo kpalɛ. Ɛhye le zɔ ɔluakɛ Ɛzinzalɛ Arane Ɛzukoalɛ ne a le adenle titile mɔɔ “[akɛlɛ] nɔhavo mɔɔ ze nrɛlɛbɛ” ne dua zo kilehile Nyamenle menli ɛnɛ a. (Mat. 24:45) Noko duzu ati a ɔwɔ kɛ bɛyɛ Nrelenza Ɛzinzalɛ Arane mɔɔ ɔ bo ɛdelɛ ɛnyɛ se ɛ?\nYɛ mediema mɔɔ bɛwɔ ewiade ye la anu dɔɔnwo kɔ debiezukoalɛ mɔɔ bɛfa Nrelenza aneɛ a bɛyɛ la. Noko tɛ mekɛ ne amuala a bɛte Nrelenza ne mɔɔ wɔ Ɛzinzalɛ Arane ne anu la abo kpalɛ a. Ninyɛne dɔɔnwo ati a yera ye zɔ a. Kɛ neazo la, bɛka Nrelenza wɔ maanle dɔɔnwo mɔɔ wɔ Afrika, Asia, nee Pacific Nyiakɛ la anu. Yɛ mediema mɔɔ bɛwɔ maanle zɛhae mɔ anu la fa Nrelenza a yɛ bɛ ayia ne mɔ a, yɛɛ bɛka ye wɔ daselɛlilɛ nu, noko bɛka aneɛ gyɛne wɔ sua nu. Bieko, ɔbahola yeara ye kɛ asolo Nrelenza mɔɔ bɛka ye wɔ maanle ɛhye mɔ anu la nee Nrelenza mɔɔ bɛfa bɛkɛlɛ Ɛzinzalɛ Arane dɛba ne la. Konle ɛmaa yɛ mediema ne mɔ bie ɛnriandi ɛhɔ maanle mɔɔ Nrelenza ala a bɛfa bɛyɛ debiezukoalɛ la anu. Noko ɔyɛ se kɛ bɛbade Ɛzinzalɛ Arane ne abo kpalɛ ɔluakɛ Nrelenza ɛnle bɛ aneɛ. Ɔdwu mekɛ ne bie a ɔyɛ se ɔmaa ngakula mɔɔ bɛ aneɛ titile a le Nrelenza la bie mɔ bɔbɔ kɛ bɛbade Ɛzinzalɛ Arane ne abo. Magazine ɛhye mɔɔ bɛva Nrelenza mɔɔ ɔ bo ɛdelɛ ɛnyɛ se bɛhɛlɛ la baboa yɛ mediema mɔɔ bɛwɔ ewiade la anu dɔɔnwo yeamaa bɛanyia Ɛzinzalɛ Arane Ɛzukoalɛ ne azo nvasoɛ.\nNrelenza mɔɔ bɛva bɛhɛlɛ magazine ɛhye la ɛnle kɛ dɛba ne la, noko magazine nwiɔ ne bahilehile Baebolo nu nɔhalɛ ko ne ala anu. Bɛ mu nwiɔ bɛ ɛdendɛkpunli ne mɔ sɛ. Kpuyia, nvoninli, nee ndinu wɔ ɔ mu nwiɔ anu. Ɛhye kile kɛ awie ko biala bahola azi kpɔkɛ wɔ magazine mɔɔ ɔkulo kɛ ɔsukoa na ɔfa ɔkɔ Ɛzinzalɛ Arane Ɛzukoalɛ ne abo la anwo.\nYɛdie yɛdi kɛ magazine ɛhye mɔɔ bɛva Nrelenza mɔɔ ɔ bo ɛdelɛ ɛnyɛ se bɛhɛlɛ la baboa yɛ mediema dɔɔnwo mɔɔ ngakula boka nwo la yeamaa baziezie bɛ nwo kpalɛ bamaa Ɛzinzalɛ Arane Ɛzukoalɛ ne dapɛne biala. Gyihova kulo “diedima” ne kɔsɔɔti, na yɛyɛ ye mo kɛ ɔlɛdua “[akɛlɛ] nɔhavo mɔɔ ze nrɛlɛbɛ” ne anwo azo yeamaa yɛ sa aha debie biala mɔɔ yɛhyia nwo la wɔ mekɛ ne anloa a.—1 Pita 2:17.\nFa nwa awie Fa nwa awie Nrelenza Mɔɔ Ɔ Bo Ɛdelɛ Ɛnyɛ Se La Ɛzinzalɛ Arane\nDuzu A Le Ehyia Fufule?\nEhyia Bo Ɛdulɛ Nwo Mɔdenlebɔlɛ\nEdwɛkpa Wɔ Ɛkɛ Maa Ehyiavolɛma\nƐbali Gyihova Adehilelɛ Mɔɔ Ɛlɔlɛ Wɔ Nu La Azo Ɔ?\nAsoo Ɛbadie Gyihova Kɔkɔbɔlɛ Mɔɔ Anu La Ɛkɛ La?\nAsoo nɔhalɛ Keleseɛnema amuala bahɔ anwuma?\nƆkyekye Mɔɔ Arɛle Ɛbɔ La Arɛle\nDuzu A Le Nyamenle Ɛnwomenlelielɛ Ne?\nAsoo Wɔwolo Nyamenle Ɛnwomenlelielɛ Ne Anu?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE July 2011\nFa nwa awie Fa nwa awie ƐZINZALƐ ARANE July 2011\nƐZINZALƐ ARANE July 2011


Pɔɔlo Ɛlɛne Ne Nwenle Wɔ Mɔleta Bɔra Bie Ne Azo | Baebolo Nu Edwɛkɛ\nƐlɛne Ne Nwenle Wɔ Bɔra Bie Azo\nNEA! ɛlɛne ne ɛbɔ! Yebubu bɔkɔɔ! Ɛnwu menli ne mɔɔ ɛwulu ɛgua nzule ne anu la? Bie mɔ ɛra file zo dɛbadɛba. Asoo Pɔɔlo agyi ɛkɛ ne la? Maa yɛnlea mɔɔ ɛdo ye la.\nKakye kɛ, bɛdole Pɔɔlo efiade wɔ Sizalia ɛvolɛ nwiɔ. Akee bɛvale ɔdaye nee pilizama bie mɔ bɛvole ɛlɛne nu, na bɛbɔle ɔ bo kɛ bɛkɔ Wulomu. Mɔɔ bɛdɛlale Kiliti bɔra ne la, ahumu kpole bie bɔle bɛ. Anwoma ne bɔle ɛsesebɛ mɔɔ ɛnee menli ne ɛngola ɛnga ɛlɛne ne a. Na ɛnee bɛngola bɛnnwu sɛnzɛne ne wɔ alehyenlɛ nu anzɛɛ nwɔlɔra ne mɔ wɔ nɔɔzo. Awieleɛ kolaa, mɔɔ kenle dɔɔnwo pɛle nu la, bɛdabɛ mɔɔ bɛwɔ nuhua la anwo vɔle bɔkɔɔ kɛ yeannyia yɛanyɛ boɛ, bɛbawu.\nAkee Pɔɔlo dwazole gyinlanle na ɔzele kɛ: ‘Awie biala ɛnrɛminli ye ngoane; ɛlɛne ye ala a bazɛkye a. Nɔe, Nyamenle anwumabɔvolɛ rale me nwo ɛke na ɔzele me kɛ, “Pɔɔlo, mmasulo! Ɔwɔ kɛ ɛgyinla Wulomu tumivolɛ Siza anyunlu. Ɔlua zo Nyamenle ɛva bɛdabɛ mɔɔ bɛ nee wɔ lua nyevile ye anye la amuala ngoane ɛhyɛ wɔ.”’\nKɛyɛ alevinli mu nwiɔ avinli wɔ kenle 14 ne anzi mɔɔ ahumu ne bɔle ɔ bo kɛ ɔtu la azo, gyimayɛvoma mɔɔ wɔ ɛlɛne ne anu la nwunle kɛ bɛlɛbikye ɛleka mɔɔ ɛnle kuma la! Kɛmɔ bɛzulole kɛ bɛkɛhɔfofo awolɛ zo wɔ awozinli ne anu la ati, bɛdwulale bɛ sɛkɛ ne mɔ azule nu. Aleɛ hyenle la bɛnwunle ɛnwea. Bɛyɛle kɛ bɛbɔ mɔdenle bɛahɔnwe ɛlɛne ne wɔ ɛkɛ.\nMɔɔ bɛbikyele ɛnwea ne anloa la, ɛlɛne ne ati hɔminli ɛnwea nu mɔɔ bɛtu ɔ bo a ɔndu fee a. Akee azɛlɛkye ne bɔle ɔ bo kɛ ɔbu yeazi ɔ bo ne, na ɛlɛne ne bɔle ɔ bo kɛ ɔbubu. Sogya kpanyinli ne zele kɛ: ‘Bɛdabɛ mɔɔ bɛze weɛ la ɛweɛ ɛhɔ file zo. Bɛdabɛ mɔɔ bɛha la, bɛsesa ndaboa ne mɔɔ ɛlɛtudu ahɔ la bie na bɛli bɛ nzi.’ Na mɔɔ bɛyɛle la ɛne. Wɔ zɛhae adenle ye azo menli 276 ne amuala mɔɔ wɔ ɛlɛne ne anu la dwule aze mɔɔ bɛ nwo ambu ɛbonle, kɛmɔ anwumabɔvolɛ ne vale bɔle bɛ ɛwɔkɛ la.\nBɛfɛlɛ bɔra ne Mɔleta. Menli ne lɛ ahunlunyele kpole, na bɛyɛle menli mɔɔ vi ɛlɛne ne anu dwule aze la boɛ. Mɔɔ maanle nu yɛle kpalɛ la, bɛvale Pɔɔlo bɛvole ɛlɛne gyɛne nu na bɛ nee ye hɔle Wulomu.\nGyima ne 27:1-44; 28:1-14.


Edwɛne 58 | Yintanɛte Zo Baebolo | Ewiade Fofolɛ Ngilebɛbo\nNyamenle mɔɔ bua azɛlɛ ye ndɛne la wɔ ɛkɛ\nAmumuyɛma anzohwenlɛ nwo asɔneyɛlɛ (6-8)\nKɔmaa edwɛndolɛma kpanyinli ne; “Mmasɛkye Me” zo. Devidi edwɛne. Meketam.* 58 Asoo bɛbahola bɛaha tenleneyɛlɛ nwo edwɛkɛ wɔ mekɛ mɔɔ bɛyɛ koonwu la?+ Bɛbahola bɛabua ndɛne fɔɔnwo ɔ, bɛmɛ alesama?+ 2 Emomu, bɛfa amumuyɛ adwenle wɔ bɛ ahonle nu,+Na bɛfa bɛ sa bɛdi ɛtane wɔ azɛlɛ ne azo.+ 3 Amumuyɛma fo adenle* ɔvi bɛ awolɛ* nu;Bɛtɔ gua zo, bɛbɔ adalɛ ɔvi mekɛ mɔɔ bɛkɛwo bɛ la. 4 Bɛ pɔezen le kɛ ɛwɔlɛ pɔezen;+Bɛ nzo ɛdi kɛ ɛwɔbile mɔɔ tuodua ɔ nzo la. 5 Ɔndie silikyevoma ane,Saa bɔbɔ bɛyɛ deɛ wɔ silihyelɛ nu a. 6 O Nyamenle, tudu bɛ gye fi bɛ nloa anu! O Gyihova, bubu awenade* ɛhye mɔ awudwelɛ! 7 Maa bɛminli kɛ nzule mɔɔ ɛsesa la. Maa Ɔkpo ye ɛda ne na ɔlua ye ɛda mbaka ne mɔ azo ɔha bɛ ɔgua aze. 8 Maa bɛyɛ kɛ ɛnlonkoɛ mɔɔ ɛlɛwu;*Kɛ kakula mɔɔ kɛwu ye mame akunlu mɔɔ yeannwu sɛnzɛne la. 9 Kolaa na mbaka anwo mbowule senle ne amaa mbuakɛ ne mɔ alɔ la,Ɔbapia baka amolɛ nee baka mɔɔ ɛlɛsɔ la yeahɔ kɛ ahumu.+ 10 Tenlenenli bali fɛlɛko ɔluakɛ yenwu nzenralɛlilɛ ne;+Ɔ gyakɛ anwo bayɛ amumuyɛma mogya ngome.+ 11 Akee menli baha kɛ: “Nɔhalɛ nu, ahatualɛ wɔ ɛkɛ maa tenlenenli.+ Amgba Nyamenle bie wɔ ɛkɛ mɔɔ ɔbua ndɛne wɔ azɛlɛ ye azo a.”+\n^ Anzɛɛ “sɛkye.”\n^ Hibulu aneɛ nu, “ɛkolɛ.”\n^ Anzɛɛ “awenade ngakula mɔɔ anwo yɛ se.”\n^ Hibulu aneɛ nu, “ɛlɛtia na ɔlɛkolo la.”


Ewiade Konle Mɔɔ Lumua: Konle Mɔɔ Hakyile Ewiade Ne La\nEDWƐKƐ TITILI Konle Mɔɔ Hakyile Ewiade Ne La\nEDWƐKƐ TITILI Ahenle Mɔɔ Fa Konle Nee Amaneɛnwunlɛ Ba La\nBAEBOLO NE KAKYI SONLA Azɛlɛ Ye Azo Paladaese Ɛwɔkɛ Ne Hakyile Me Subane!\nYƐ KENGAVOLƐMA BIZA KƐ Duzu Ati A Nyamenle Maa Adenle Maa Menli Mɔɔ Lɛ Tumi La Sisi Mɔɔ Ɛnlɛ Bie La Ɛ?\nSUKOA BƐ DIEDI Ɔgyinlanle Nzisi Nloa\nDuzu Ati A Ɔyɛ Se Kɛ Bɛbanyia Anzodwolɛ Wɔ Ewiade A?\nƐzinzalɛ Arane | February 2014\nKENGA YE WƆ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Moore Nepali Norwegian Nyaneka Nzema Otetela Papiamento (Aruba) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Uzbek Vietnamese Wayuunaiki Xhosa Yoruba Zande Zulu\nKonle Mɔɔ Hakyile Ewiade Ne La\nƐvoya bie mɔɔ ɛze ɛhɔ la anu, mgbavolɛ mgbe dɔɔnwo gyakyile banebɔlɛ mɔɔ bɛlɛ ye wɔ bɛ azua nu la na bɛhɔle konle. Maanlehulolɛ a lile bɛ adwenle manle bɛhɔle a. America sogyanli bie mɔɔ hɔle konle ne bie wɔ 1914 la hanle kɛ: “Me nye ɛlie kpole wɔ mekɛ kɛnlɛma mɔɔ ɛlɛba la anwo.”\nNoko yeangyɛ, bɛ anyelielɛ ne hakyile alɔbɔlɛlilɛ. Awie biala anzuzu kɛ sogyama dɔɔnwo ɛhye mɔ anwo bahyele bɛ wɔ ɛvolɛ dɔɔnwo anu wɔ Belgium nee France. Zɔhane mekɛ ne, menli vɛlɛle ye “Konle Kpole.” Ɛnɛ, yɛfɛlɛ ye ewiade konle mɔɔ lumua la.\nEwiade konle ne mɔɔ lumua la yɛle kpole ɔlua menli dodo mɔɔ wule la ati. Mgbondabulɛ bie mɔ kile kɛ, menli kɛyɛ mgbe 10 wule yɛɛ mgbe 20 bodale. Ɛhye yɛle zɔ ɔlua nvonleɛ mɔɔ bɛyɛle la ati. Europe maanyɛlɛma angola anzɔ ngyegyelɛ mɔɔ vale ewiade amuala konle ne rale la anloa. Mɔɔ hyia kpalɛ la a le kɛ, “Konle Kpole” ne zɛkyele ewiade ne bɔkɔɔ. Ɔhakyile ewiade ne wɔ ndenle mɔɔ ɔka yɛ ɛnɛ la azo.\nNVONLEƐ MƆƆ MANLE MENLI ABƐ NU BULE\nEwiade konle mɔɔ lumua la rale ɔluakɛ bɛanzuzu ninyɛne nwo kpalɛ la ati. Awie bie mɔɔ hɛlɛle The Fall of the Dynasties—The Collapse of the Old Order 1905-1922 la hilele nu kɛ, Europe mgbanyima anzuzu kɛ bɛ kpɔkɛzilɛ ne bazɛkye anzondwolɛ mɔɔ ɛnee wɔ ɛkɛ wɔ 1914 la.\nWɔ dapɛne ko anu, Austria belemgbunli ara ne mɔɔ bɛhunle ye la manle Europe maanle ne kɔsɔɔti mɔɔ lɛ tumi la hɔle konle mɔɔ ɛnee bɛngulo la. Konle ne bɔle ɔ bo la anzi mekɛ ekyi anu, bɛbizale Germany maanle kpanyinli ne kɛ, “Kɛzi ɔrale ye zɔ ɛ?” Ɔvale nyane ɔhanle kɛ, “Aa, saa ɛnee awie ze kɛ ɔbayɛ zɔ a.”\nMgbanyima mɔɔ zile kpɔkɛ ɛtane mɔɔ vale konle ne rale la annwu esiane mɔɔ bavi nu ara la. Noko yeangyɛ, sogyama mɔɔ ɛnee bɛlɛko la nwunle mɔɔ ɛlɛkɔ zo la. Bɛnwunle kɛ bɛ maanyɛlɛma bule bɛ abɛ nu, bɛ ɛsɔfoma bɛlɛbɛlale bɛ yɛɛ bɛ sogya mgbanyima yele bɛ manle. Adenle boni azo?\nBɛ maanyɛlɛma bule bɛ abɛ nu, bɛ ɛsɔfoma bɛlɛbɛlale bɛ yɛɛ bɛ sogya mgbanyima yele bɛ manle\nMaanyɛlɛma bɔle ɛwɔkɛ kɛ konle ne bava ewiade fofolɛ mɔɔ le kpalɛ la ara. Germany maanle kpanyinli ne hanle kɛ: “Yɛlɛko amaa yɛanyia anzondwolɛ nee banebɔlɛ na yɛahola yɛayɛ gyima kpalɛ mɔɔ bamaa yɛ nwo adɔ yɛ kenlebie la.” America Maanle Kpanyinli Woodrow Wilson hanle edwɛkɛ bie mɔɔ ɔkyekye menli rɛle la kɛ, konle ne bamaa “ewiade mɔɔ menli dodo maamulɛ nwo banebɔlɛ wɔ nu la” ara. Wɔ Britain, menli zuzule kɛ ɔbayɛ “konle mɔɔ bapɛ konle zo.” Ɛnee bɛ muala bɛnze mɔɔ bɛlɛka la.\nƐsɔfoma boale konle ne kpalɛ. The Columbia History of the World ka kɛ, “Ɛsɔfoma mɔɔ ɔwɔ kɛ bɛfa Baebolo ne bɛkilehile la manle menli ne anwosesebɛ kɛ bɛhɔ konle. Konle ne vale ɛkpɔlɛ rale ɛleka biala.” Ɛsɔfoma manle ɛkpɔlɛ ne hɔle zo tɛla kɛ bɛbamaa ɔ bo apɛ la. A History of Christianity hanle kɛ, “Fane dɔɔnwo ne ala, ɛnee ɛsɔfoma ne ɛngulo kɛ bɛfa Keleseɛne diedi ne bɛdumua maanlehulolɛ nyunlu. Menli dɔɔnwo bule Keleseɛne ɛzonlenlɛ kɛ ɔ nee maanlehulolɛ le ko. Bɛdule Keleseɛne sogyama mɔɔ wɔ asɔne kɔsɔɔti anu la folɛ kɛ bɛhu bɛ nwo wɔ bɛ Dievolɛ ne duma nu.”\nSogya mgbanyima bɔle ɛwɔkɛ kɛ bɛbayɛ ye ndɛndɛ bali konim, noko yeanyɛ zɔ. Yeangyɛ, bɛnwunle kɛ bɛdwu ɛleka mɔɔ bɛyɛ nwolɛ ɛhwee a ɔnyɛ boɛ a. Yemɔ anzi, sogyama mgbe dɔɔnwo yiale mɔɔ tetedwɛkɛ kɛlɛvolɛ ko hanle nwolɛ edwɛkɛ kɛ, “nyane mɔɔ sonla vale ɔ nwo nane nee ye nganeɛdelɛ gyinlanle ɔ nloa la.” Ɔnva nwo kɛ ɛnee menli ɛlɛwu la, sogya mgbanyima manle bɛ menli ne gyinlanle mbulalɛ mɔɔ pepɛ bɛ nwo nee etudolɛ nloa. Ɔnyɛ nwanwane kɛ menli dɔɔnwo dele atua la.\nKɛzi ewiade konle ne mɔɔ lumua la hanle menli ɛ? Tetedwɛkɛ kɛlɛvolɛ ko kile kɛ sogyanli mɔɔ hɔle konle ne bie la hanle kɛ: “Konle ne . . . zɛkyele awolɛndoazo ɛhye subane nee bɛ adwenle.” Nɔhalɛ nu, ɔlua konle ne ati arelemgbunlililɛ kɔsɔɔti zɛkyele. Konle ɛzulolɛ ɛhye a le debie mɔɔ lumua wɔ alesama ɛvoya mɔɔ bɛha mogya bɛgua wɔ nu bɛdɛla biala a. Atuadelɛ nee basabasayɛlɛ hɔle zo wɔ ɛleka biala.\nDuzu ati a ewiade konle ne manle ewiade ne ati butule aze a? Asoo ɔle esiane kpole mɔɔ amgba zile a? Asoo mualɛ ne maa yɛnwu mɔɔ bado yɛ kenlebie la?\nFebruary 2014 | Konle Mɔɔ Hakyile Ewiade Ne La\nƐZINZALƐ ARANE February 2014 | Konle Mɔɔ Hakyile Ewiade Ne La


Lɛvitikɔso 18 | Yintanɛte Zo Baebolo | Ewiade Fofolɛ Ngilebɛbo\nNla mɔɔ ɛnle ye adenle zo (1-30)\nBɛmmasukoa Keenama (3)\nMogyafonla ngakyile (6-18)\nNrenyia nee nrenyia nla (22)\nNane mɔɔ bɛ nee ye da (23)\n‘Bɛmaa bɛ nwo ɛde, anrɛɛ azɛlɛ ne kɛve bɛ’ (24-30)\n18 Gyihova doale zo zele Mosisi kɛ: 2 “Ka kile Yizilayɛma kɛ, ‘Medame a mele Gyihova bɛ Nyamenle ne a.+ 3 Ɔnle kɛ bɛyɛ nyɛleɛ mɔɔ bɛyɛ wɔ Yigyibiti azɛlɛ zo, ɛleka mɔɔ ɛnee bɛde la bie, yɛɛ bɛmmayɛ mɔɔ bɛyɛ ye wɔ Keena azɛlɛ zo, ɛleka mɔɔ me nee bɛ ɛlɛkɔ la bie.+ Yɛɛ bɛmmadi bɛ amaamuo ne anzi. 4 Ɔwɔ kɛ bɛdi me mɛla nee me ngyehyɛleɛ ne mɔ azo na bɛfa bɛbɔ bɛ ɛbɛla.+ Medame a mele Gyihova bɛ Nyamenle ne a. 5 Ɔwɔ kɛ bɛdi me ngyehyɛleɛ nee me mɛla ne mɔ azo; awie biala mɔɔ bali zo la balua zo anyia ngoane.+ Medame a mele Gyihova a. 6 “‘Ɔnle kɛ bɛ nuhua biala nee ɔ nwo sonla da.*+ Medame a mele Gyihova a. 7 Ɔnle kɛ ɛ nee wɔ papa da, yɛɛ ɔnle kɛ ɛ nee wɔ mame da. Ɔle wɔ mame, na ɔnle kɛ ɛ nee ye da. 8 “‘Ɔnle kɛ ɛ nee wɔ papa aye da.+ Ɛbabɔ wɔ papa anyiemgba.* 9 “‘Ɔnle kɛ ɛ nee ɛ diema raalɛ da, wɔ papa ara raalɛ o, wɔ mame ara raalɛ o, saa bɛwole ye wɔ sua nu ɛkɛ o, bɛanwo ye wɔ ɛkɛ o.+ 10 “‘Ɔnle kɛ ɛ nee ɛ ra nrenyia ara raalɛ anzɛɛ ɛ ra raalɛ ara raalɛ da, ɔluakɛ ɛbabɔ ɛ nwo anyiemgba. 11 “‘Ɔnle kɛ ɛ nee wɔ papa aye ara raalɛ, mɔɔ le wɔ papa ara la da, ɔluakɛ ɔle ɛ diema raalɛ. 12 “‘Ɔnle kɛ ɛ nee wɔ papa adiema raalɛ da. Ɔ nee wɔ papa le mogya ko.+ 13 “‘Ɔnle kɛ ɛ nee wɔ mame adiema raalɛ da, ɔluakɛ ɔ nee wɔ mame le mogya ko. 14 “‘Ɔnle kɛ ɛ nee wɔ papa adiema nrenyia aye da na ɛbɔ ye anyiemgba.* Ɔluakɛ ɔle ɛ nwo sonla.+ 15 “‘Ɔnle kɛ ɛ nee wɔ ase raalɛ da.+ Ɔle ɛ ra nrenyia aye, na ɔnle kɛ ɛ nee ye da. 16 “‘Ɔnle kɛ ɛ nee ɛ diema nrenyia aye da,+ ɔluakɛ ɛbabɔ ɛ diema ne anyiemgba.* 17 “‘Ɔnle kɛ ɛ nee raalɛ nee ɔ ra raalɛ da.+ Ɔnle kɛ ɛ nee ɔ ra nrenyia ara raalɛ anzɛɛ ɔ ra raalɛ ara raalɛ da. Bɛle ɔ nwo amra; ɔle ɛbɛla ɛtane.* 18 “‘Ɔnle kɛ ɛgya raalɛ ɛboka ɔ diema raalɛ anwo ɛmaa bɛyɛ mɔhola+ na ɛ nee ye da wɔ mekɛ mɔɔ ɔ diema ne de ngoane nu la. 19 “‘Ɔnle kɛ ɛ nee raalɛ mɔɔ ɛhɔ amozi na evinli ɛha ye la da.+ 20 “‘Ɔnle kɛ ɛ nee ɛ gɔnwo* aye da na ɛgua ɛ nwo evinli.+ 21 “‘Ɔnle kɛ ɛmaa bɛfa ɛ ra biala bɛbɔ afɔle bɛmaa* Molɛke.+ Ɔnle kɛ ɛgua wɔ Nyamenle ne duma ne anwo evinli+ wɔ zɔhane adenle ne azo. Medame a mele Gyihova a. 22 “‘Ɔnle kɛ ɛ nee nrenyia da kɛ mɔɔ ɛ nee raalɛ da la.+ Ɔle kyibadeɛ. 23 “‘Ɔnle kɛ nrenyia nee nane da na ɔmaa ɔgua ɔ nwo evinli; yɛɛ ɔnle kɛ raalɛ maa adenle maa nane nee ye da.+ Ɔle kyibadeɛ kpole. 24 “‘Bɛmmamaa ninyɛne ɛhye mɔ bie gua bɛ nwo evinli, ɔluakɛ ninyɛne ɛhye mɔ kɔsɔɔti a maanle maanle mɔɔ melɛfoa bɛ meavi bɛ nyunlu la ɛva ɛgua bɛ nwo evinli a.+ 25 Ɛhye ati, azɛlɛ ne anwo ɛgua evinli, na mebava ye ɛtane ne anwo anzohwenlɛ meara ɔ nwo zo, na azɛlɛ ne bave menli mɔɔ de zo la agua bɛ lɔ.+ 26 Noko bɛmɛ, ɔwɔ kɛ bɛdi me ngyehyɛleɛ nee me mɛla ne mɔ azo,+ na ɔnle kɛ ekulomeni o, ɛyɛvolɛ mɔɔ de bɛ avinli la o, yɛ kyibadeɛ ɛhye mɔ bie.+ 27 Ɔluakɛ menli mɔɔ limoale bɛ nyunlu wɔ azɛlɛ ne azo la yɛle kyibadeɛ ɛhye mɔ amuala bie,+ na kɛkala azɛlɛ ne anwo ɛgua evinli. 28 Saa bɛangua azɛlɛ ne anwo evinli a, ɔnrɛve bɛ ɔnrɛgua bɛ lɔ kɛ mɔɔ ɔbave maanle maanle ne mɔ mɔɔ limoale bɛ nyunlu la. 29 Saa awie yɛ kyibadeɛ ɛhye mɔ bie a, ɔwɔ kɛ bɛye* ahenle* mɔɔ bayɛ zɔ la bɛfi ye menli ne avinli. 30 Ɔwɔ kɛ bɛdi me edwɛkɛ zo na bɛanyɛ amaamuo ɛhye mɔ mɔɔ ɛnle kpalɛ na menli mɔɔ limoale bɛ nyunlu la yɛle la bie,+ amaa yeangua bɛ nwo evinli. Medame a mele Gyihova bɛ Nyamenle ne a.’”\n^ Hibulu aneɛ nu, “ye ɔ nwo sonla nwo to zo,” ɛke nee ɛlɛka gyɛne mɔɔ ɔbavinde la.\n^ Hibulu aneɛ nu, “Ɛbaye wɔ papa anwo wɔado zo.”\n^ Hibulu aneɛ nu, “na ɛye wɔ papa adiema nrenyia ne anwo ɛto zo.”\n^ Hibulu aneɛ nu, “ɛbaye ɛ diema nrenyia ne anwo wɔado zo.”\n^ Anzɛɛ “anyiemgba ɛbɛla.”\n^ Anzɛɛ “ɛ nee awie mɔɔ ɛ nee ye tu la.”\n^ Anzɛɛ “ɛmaa bɛtu ɛ ra biala bɛmaa.”


Gyisɛse Kelaese—Kɛzi Ɔwɔ Kɛ Yɛkakye Ye Ɛ? | Fa Kilehile Ɛ Mra\nKENGA YE WƆ Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Mongolian Myanmar Ngabere Norwegian Nzema Oromo Pangasinan Papiamento (Aruba) Polish Portuguese (Brazil) Quechua (Bolivia) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nGyisɛse Kelaese—Kɛzi Ɔwɔ Kɛ Yɛkakye Ye Ɛ?\nƆdwu December a menli dɔɔnwo mɔɔ wɔ ewiade la nwu Gyisɛse nvoninli kɛ adɔma la. Bɛnwu ye kɛ ɔla mboane adidi ɛlɛka nu. Noko asoo ɔwɔ kɛ yɛkakye Gyisɛse kɛ adɔma ala?— * Bɛmaa yɛha adenle mɔɔ hyia mɔɔ yɛbahola yɛalua zo yɛahakye ye la anwo edwɛkɛ. Yɛbahola yɛazukoa nwolɛ debie yɛavi mɔɔ dole mboaneneavolɛma bie wɔ ɛleka mɔɔ bikye Bɛtelɛhɛm wɔ kenle ko nɔsolɛ bie la anu.\nAnwumabɔvolɛ bie vindele mboaneneavolɛma ne anwo ɛkɛ ne arɛlevilɛ nu. Ɔhanle ɔhilele bɛ kɛ: “Ɛnɛ kenle ye bɛwo bɛ Ngoanedievolɛ ne, mɔɔ le Awulae Kelaese ne.” Anwumabɔvolɛ ne eza hanle hilele bɛ kɛ bɛbanwu Gyisɛse kɛ ‘bɛva avuazinli bɛkyekye ɔ nwo na ɔla mboane adidi ɛlɛka nu.’ Arɛlevilɛ nu ala, anwumabɔvolɛma dɔɔnwo rale ɛkɛ na bɛbɔle ɔ bo “bɛyele Nyamenle ayɛlɛ.”\nSaa ɛte kɛ anwumabɔvolɛma ɛlɛye Nyamenle ayɛlɛ a, kɛzi ɛbade nganeɛ ɛ?— Mboaneneavolɛma ne anye liele! Bɛhanle kɛ, “Bɛmaa yɛhɔ Bɛtelɛhɛm yɛhɔnlea mɔɔ ɛzi” la. Bɛhɔle la, bɛnwunle “Mɛle nee Dwosefi nee adɔma ne kɛ ɔla mboane adidi ɛlɛka nu.”\nYeangyɛ, menli rale Bɛtelɛhɛm ɛleka mɔɔ Mɛle nee Dwosefi wɔ la. Mekɛ mɔɔ mboaneneavolɛma ne hanle mɔɔ ɛzi hilele bɛ la, ɔzile bɛ muala bɛ nwo. Asoo ɔyɛ wɔ fɛ kɛ wɔnwu nwanwane ninyɛne ɛhye mɔ la?— Ɔyɛ yɛ muala mɔɔ yɛkulo Nyamenle la fɛ. Akee maa yɛnlea deɛmɔti Gyisɛse awolɛ ne maa menli dɔɔnwo anye die la. Amaa yɛayɛ zɔ la, ɔwɔ kɛ yɛsia yɛkɔ yɛ nzi mekɛ bie kolaa na bɛagya Mɛle la.\nKenle ko bie anwumabɔvolɛ bie mɔɔ bɛfɛlɛ ye Geebeleɛle la rale Mɛle ɛkɛ. Ɔbɔle ye ɛwɔkɛ kɛ ɔbawo ralɛ nrenya mɔɔ bayɛ “kpole na bɛavɛlɛ ye Anwuma Anwuma Nyamenle ne Ara” la. Geebeleɛle hanle kɛ, ‘Ɔbayɛ belemgbunli na ye belemgbunlililɛ ne ɛnrɛbɔ aze ɛlɛ.’\nƐnee Mɛle kulo kɛ ɔnwu kɛzi ɛhye bahola ayɛ zɔ la ɔluakɛ ɔnze nrenya. Yemɔti Geebeleɛle hanle hilele ye kɛ: “Nyamenle tumi ne baheda ɛ nwo zo,” na “bɛbavɛlɛ kakula ne Nwuanzanwuanza, yɛɛ Nyamenle Ara.” Nyamenle Ara ne mɔɔ ɔyele ye ɔvile anwuma na ɔvale ye ngoane ɔwulale Mɛle awodeɛ nu ɔmanle ɔnyinle ɔyɛle adɔma la le nwanwane debie kpole!\nWɔnwu nvoninli anzɛɛ debie mɔɔ kile kɛ “nrɛlɛbɛvolɛma” nsa ɛlɛkɔ ahɔkpɔla adɔma Gyisɛse nee mboaneneavolɛ ne mɔ ɔ?— Ɔdwu Bolonyia mekɛ a yɛta yɛnwu ninyɛne zɛhae mɔ. Noko ɔnle nɔhalɛ. “Nrɛlɛbɛvolɛma” zɔhane le nwɔlɔra kengavolɛma, bɛyɛ ninyɛne mɔɔ Nyamenle tendɛ tia la. Maa yɛnlea mɔɔ zile wɔ mekɛ mɔɔ bɛdwule ɛkɛ la. Baebolo ne ka kɛ: ‘Bɛwolole sua ne anu la bɛnwunle kakula ne nee ɔ nli Mɛle.’ Yemɔti zɔhane mekɛ ne ɛnee Gyisɛse ɛnle adɔma mɔɔ la mboane adidi ɛlɛka nu a; ɛnee ɔle kakula mɔɔ nee Dwosefi nee Mɛle wɔ sua nu a!\nKɛzi nwɔlɔra kengavolɛma ne nwunle Gyisɛse ɛ?— Ɛwɔlɔra bie lumuale hilele bɛ adenle hɔle Belemgbunli Hɛlɔdo ɛkɛ wɔ Gyɛlusalɛm, yeanva bɛ yɛangɔ Bɛtelɛhɛm. Baebolo ne ka kɛ ɛnee Hɛlɔdo kpondɛ kɛ ɔnwu Gyisɛse na ɔku ye. Akee suzu ɛhye anwo nea. Nwane a ɛsuzu kɛ ɔmanle ɛwɔlɔra ne hilele nwɔlɔra kengavolɛma ne adenle hɔle Hɛlɔdo ɛkɛ ne a?— Tɛ Gyihova, mɔɔ le nɔhalɛ Nyamenle ne la a yɛle a, emomu, ye kpɔvolɛ, Seetan Abɔnsam ɔ!\nƐnɛ, Seetan bɔ mɔdenle maa menli dwenle Gyisɛse anwo kɛ ɔle adɔma mɔɔ ɔngola ɔnyɛ ɛhwee la. Noko anwumabɔvolɛ Geebeleɛle hanle hilele Mɛle kɛ: ‘Ɔbali belemgbunli na ye belemgbunlililɛ ne ɛnrɛbɔ aze ɛlɛ.’ Kɛkala Gyisɛse ɛlɛdi tumi wɔ anwuma kɛ Belemgbunli, na ɔnrɛhyɛ ɔbazɛkye Nyamenle agbɔvolɛ kɔsɔɔti. Yemɔ a ɔwɔ kɛ yɛkakye wɔ Gyisɛse anwo a, na yɛbɔ mɔdenle yɛka nwolɛ edwɛkɛ yɛkile awie mɔ.\nMateyu 2:7-12; 1 Pita 5:8\nYekile 19:19-21; 1 Dwɔn 2:17\n^ ɛden. 3 Saa ɛlɛkenga wɔahile kakula na ɛnwu kɛ bɛyɛ ɛleka bie zɛhae (—) a, ɔlɛkile kɛ ɛgyinla na ɛmaa kakula ne ɛhile ye adwenle.\nGyisɛse Kelaese—Kɛzi Ɔwɔ Kɛ Yɛkakye Yɛ Ɛ?\nDuzu A Yɛsukoa Yɛfi Ɛtanevolɛ Bie Ɛkɛ A?\nPita Nee Ananayase Bɔle Adalɛ—Duzu A Yɛsukoa Yɛfi Nu A?


Mmamaa Wɔ Ɛlɔlɛ Ka Aze—Mateyu 24:12 | Debiezukoalɛ\nƐzinzalɛ Arane—Debiezukoalɛ Ɛdeɛ | May 2017\nKENGA YE WƆ Afrikaans Albanian America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Australia Mumule Aneɛ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa Chile Mumule Aneɛ China Mumule Aneɛ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Czech Mumule Aneɛ Dangme Danish Digor Douala Dutch Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Georgian German German Mumule Aneɛ Giliki Giliki Mumule Aneɛ Guarani Gujarati Gun Haitian Creole Hausa Hibulu Hiligaynon Hindi Hiri Motu Hungarian Hungary Mumule Aneɛ Ibanag Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Mumule Aneɛ Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (Cameroon) Polish Polish Mumule Aneɛ Portugal Mumule Aneɛ Portuguese (Brazil) Punjabi Quebec Mumule Aneɛ Quechua (Bolivia) Romania Mumule Aneɛ Romanian Russia Mumule Aneɛ Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin Spain Mumule Aneɛ Spanish Sranantongo Swahili Swahili (Congo) Swati Swedish Tagalog Taiwan Mumule Aneɛ Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Venezuela Mumule Aneɛ Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumule Aneɛ Zulu\nMmamaa Wɔ Ɛlɔlɛ Ka Aze\n“Kɛmɔ ɛtaneyɛlɛ bazo la ati, menli dɔɔnwo ɛlɔlɛ baha aze.”—MAT. 24:12.\nEDWƐNE: 60, 135\nKɛ ɔkɛyɛ na yɛanyia Gyihova anwo ɛlɔlɛ kpole ɛ?\nKɛ ɔkɛyɛ na yɛanyia Baebolo nu nɔhalɛ ne anwo ɛlɔlɛ kpole ɛ?\nKɛmɔti a ɔhyia kɛ yɛkulo yɛ mediema ɛ?\n1, 2. (a) Nwane mɔ a ɛnee Gyisɛse edwɛkɛ mɔɔ wɔ Mateyu 24:12 la fale bɛ nwo a? (b) Kɛzi Ɛzoanvolɛma Gyima buluku ne maa yɛnwu kɛ alimoa Kilisienema dɔɔnwo lale ɛlɔlɛ ali ɛ? (Nea mɔlebɛbo nvoninli ne.)\nNINYƐNE mɔɔ Gyisɛse hanle kɛ ɔbayɛ “mekɛ ɛhye awieleɛ ne anwo sɛkɛlɛneɛ” la anu ko a le kɛ, “menli dɔɔnwo ɛlɔlɛ baha aze.” (Mat. 24:3, 12) Ɛnee ɛvoya mɔɔ limoa la anu Dwuuma se bɛle Nyamenle menli, noko bɛmaanle ɛlɔlɛ mɔɔ bɛlɛ bɛmaa Nyamenle la hanle aze.\n2 Noko, zɔhane mekɛ ne, Kilisienema dɔɔnwo bɔle mɔdenle hanle “Kelaese Gyisɛse anwo edwɛkpa ne,” bɛhulole Nyamenle, bɛ mediema Kilisienema nee menli mɔɔ bɛnle diedima la. (Gyi. 2:44-47; 5:42) Noko, wɔ ɛvoya mɔɔ limoa la anu, Gyisɛse ɛdoavolɛma bie mɔ maanle bɛ ɛlɔlɛ hanle aze.\n3. Duzu a maanle Kilisienema bie mɔ ɛlɔlɛ hanle aze a?\n3 Mɔɔ Gyisɛse Kelaese ka ɛvoya mɔɔ limoa Ɛfɛsɛse Kilisienema anwo edwɛkɛ la, ɔhanle kɛ: “Melɛ ɛhye metia wɔ, kɛ wɔgyakyi ɛlɔlɛ mɔɔ ɛnee ɛlɛ ye alimoa ne la.” (Yek. 2:4) Duzu a vale ɛhye rale a? Bie a Kelaese alimoa ɛdoavolɛma ɛhye mɔ maanle ewiade adwenle nyianle bɛ nwo zo tumi. (Ɛfɛ. 2:2, 3) Ɛnee ɛbɛlatane ɛbu zo wɔ ɛvoya mɔɔ limoa Ɛfɛsɛse, kɛmɔ ɔde wɔ azuamgbole dɔɔnwo azo ɛnɛ la. Ɛnee ɔle suakpole kɛnlɛma mɔɔ bɛdi boɛ wɔ zo na menli mɔɔ wɔ ɛkɛ la kulo kɛ bɛ nwo tɔ bɛ, na bɛ nye die dahuu. Anyelielɛ ninyɛne zɛkyele bɛ ɛlɔlɛ mɔɔ nabalaba ɛnle nu la. Bieko, ɛnee ɛbɛlatane mɔɔ bɛnze nwolɛ nyiane, nee nla nu ɛbɛlatane ɛbu zo.\n4. (a) Ndenle boni mɔ azo a menli ɛlɔlɛ ɛha aze wɔ yɛ mekɛ ye azo a? (b) Ninyɛne nsa boni mɔ a ɔwɔ kɛ yɛnyia ɛlɔlɛ kpole yɛmaa bɛ a?\n4 Menli ɛlɔlɛ mɔɔ Gyisɛse hanle kɛ ɔbaha aze la fale yɛ mekɛ ye noko anwo. Ɛnɛ, ɛlɔlɛ mɔɔ menli lɛ maa Nyamenle la ɛha aze. Menli mgbe dɔɔnwo ɛkpo ye, na bɛ nye la kɛ sonla ngyehyɛleɛ bali alesama ngyegyelɛ nwo gyima. Ɛhye ati, menli mɔɔ bɛnzonle Gyihova Nyamenle la ɛlɔlɛ ɛlɛka aze. Noko, mɔɔ hɔle zo wɔ ɛvoya mɔɔ limoa Ɛfɛsɛse asafo ne anu la maa yɛnwu kɛ, ɛnɛ noko, nɔhalɛ Kilisienema bahola ado bɛ adwenle nu na bɛamaa bɛ ɛlɔlɛ aha aze. Yemɔti bɛmaa yɛzuzu kɛzi ɔwɔ kɛ yɛnyia ɛlɔlɛ kpole yɛmaa, (1) Gyihova (2) Baebolo nu nɔhalɛ ne, yɛɛ (3) yɛ mediema la anwo.\nGYIHOVA ANWO ƐLƆLƐ\n5. Duzu ati a ɔwɔ kɛ yɛkulo Nyamenle a?\n5 Kenle zɔhane mɔɔ Gyisɛse hanle kɛ menli ɛlɔlɛ baha aze la, ɔlimoale ɔhilele awie mɔɔ ɔwɔ kɛ yɛkulo ye kpalɛ la. Ɔhanle kɛ: “‘Fa wɔ ahonle muala nee wɔ ɛkɛla muala nee wɔ adwenle muala kulo Gyihova wɔ Nyamenle ne.’ Ɛhye a le mɛla kpole kpalɛ nee mɔɔ limoa a.” (Mat. 22:37, 38) Saa yɛkulo Nyamenle kpalɛ a, ɔbamaa yɛali ye mɛla zo, yɛagyinla yɛ munlililɛ nu, na yɛahyi ɛtane. (Kenga Edwɛndolɛ 97:10.) Noko, Seetan nee ye ewiade ne maa ɔyɛ se kɛ yɛbahulo Nyamenle.\n6. Duzu a ɛvi Nyamenle anwo ɛlɔlɛ mɔɔ ɛha aze la anu ɛra a?\n6 Ewiade ne lɛ adwenle ngakyile wɔ ɛlɔlɛ nwo. ‘Menli le angomedi,’ bɛngulo Bɔvolɛ ne. (2 Tim. 3:2) Bɛfa bɛ adwenle bɛsie “nwonane nu atiakunluwɔzo nee ɛnyelɛzo atiakunluwɔzo nee ɛbɛlabɔlɛ nu ninyɛne mɔɔ awie fa tu ɔ nwo la” azo. (1 Dwɔn 2:16) Ɛzoanvolɛ Pɔɔlo bɔle ɔ mediema Kilisienema kɔkɔ kɛ: “Adwenle mɔɔ gyi nwonane nu ninyɛne zo la wie ewule . . . ɔluakɛ adwenle mɔɔ gyi nwonane nu ninyɛne zo la le Nyamenle kpɔvolɛ.” (Wlo. 8:6, 7) Nɔhalɛ nu, menli mɔɔ fa bɛ ngoane mekɛ di nwonane afoa nu ninyɛne nzi anzɛɛ nla nwo atiakunluwɔzo nzi la arɛle bɔ na bɛdi nyane.—1 Kɔl. 6:18; 1 Tim. 6:9, 10.\n7. Esiane boni mɔ a Kelaese ɛdoavolɛma yia ye ɛnɛ a?\n7 Wɔ maanle bie mɔ azo, menli mɔɔ bɛnlie Nyamenle bɛnli, bɛngola bɛnwu ye kɛ Nyamenle wɔ ɛkɛ, yɛɛ menli mɔɔ die ngakyihakyililɛ di la edwɛkɛhanlɛ ɛmmaa menli ɛngulo Nyamenle yɛɛ eza bɛnlie ye bɛnli. Bɛmaa menli dɔɔnwo ɛlie ɛli kɛ sonla mɔɔ ye adwenle ɛtɛtinli anzɛɛ ɔnze nwoma la a die di kɛ Bɔvolɛ bie wɔ ɛkɛ a. Mekɛ ko ne ala, bɛyeyɛ abɔdeɛ nrɛlɛbɛvolɛma, na ɛhye ɛmaa menli ɛye bɛ adwenle ɛvi yɛ Bɔvolɛ ne anwo. (Wlo. 1:25) Saa yɛtie ngilehilelɛ zɛhae a, yɛbahwe yɛ nwo yɛavi Gyihova anwo, na ɛlɔlɛ mɔɔ yɛlɛ la baha aze.—Hib. 3:12.\n8. (a) Tɛnlabelɛ mɔɔ maa bɛ sa nu to la boni a Gyihova menli yia a? (b) Arɛlekyekyelɛ edwɛkɛ boni a wɔ Edwɛndolɛ 136 a?\n8 Saa yɛmaa yɛ sa nu to a, ɔbamaa yɛ diedi aha aze, na Nyamenle anwo ɛlɔlɛ mɔɔ yɛlɛ la noko baha aze. Wɔ Seetan ɛtane ewiade ɛhye anu, ɔyɛ a yɛ muala yɛyia tɛnlabelɛ mɔɔ ɔmaa yɛ sa nu to a. (1 Dwɔn 5:19) Bie a kɛkala kpanyinliyɛlɛ, anwodolɛ, anzɛɛ ezukoa anwongyelelɛ ɛmaa yɛ nwo ɛhyele yɛ. Anzɛɛ bie a yɛte nganeɛ kɛ yɛnfɛta, yɛ anyelazo ɛtɛbale nu anzɛɛ yɛ sinlidɔlɛ gyegye yɛ. Noko, ɔnle kɛ yɛmaa tɛnlabelɛ anzɛɛ nganeɛdelɛ ɛhye mɔ maa yɛnyia adwenle kɛ Gyihova ɛkpo yɛ. Emomu, ɔwɔ kɛ yɛdwenledwenle edwɛkɛ mɔɔ kile kɛ Gyihova lɛ ɛhulolɛ kpundii maa yɛ la anwo. Edwɛkɛ ɛhye bie wɔ Edwɛndolɛ 136:23 mɔɔ ka kɛ: “Yɛ nwo hyelele yɛ la ɔhakyele yɛ; ɔluakɛ ye ɛhulolɛ kpundii ne wɔ ɛkɛ dahuu.” Nɔhalɛ nu, ɛhulolɛ kpundii mɔɔ Gyihova lɛ maa ye azonvolɛ la wɔ ɛkɛ dahuu. Ɛhye ati, yɛbahola yɛanyia anwodozo kɛ ɔbade yɛ “modolɛ nzɛlɛlɛ” ne na yeayɛ nwolɛ debie.—Edw. 116:1; 136:24-26.\n9. Duzu a boale Pɔɔlo maanle ɔnyianle Nyamenle anwo ɛlɔlɛ kpole a?\n9 Ɛzoanvolɛ Pɔɔlo dwenledwenlenle kɛzi Gyihova boale ye la anwo, na ɛhye maanle ɔnyianle anwosesebɛ. Pɔɔlo hɛlɛle kɛ: “Gyihova le me boavolɛ; menrɛzulo. Duzu a sonla kɛhola kɛyɛ me a?” (Hib. 13:6) Anwodozo zɔhane mɔɔ Pɔɔlo nyianle kɛ Gyihova baboa ye la, maanle ɔgyinlanle ngyegyelɛ mɔɔ ɔyiale ye wɔ ɛbɛlabɔlɛ nu la anloa. Yeammaa tɛnlabelɛ mɔɔ anu yɛ se la ando ɔ sa nu. Nɔhalɛ nu, mekɛ mɔɔ Pɔɔlo la efiade la, ɔhɛlɛle ngɛlata dɔɔnwo mɔɔ maa anwosesebɛ. (Ɛfɛ. 4:1; Fel. 1:7; Fae. 1) Pɔɔlo ammaa Nyamenle anwo ɛlɔlɛ mɔɔ ɔlɛ la anga aze, ɔnva nwo ngyegyelɛ biala mɔɔ ɔyiale la. Duzu a maanle ɔnyianle anwosesebɛ ɔyɛle zɔ a? Ɔvale ɔ rɛle ɔwulale “Nyamenle ne, mɔɔ kyekye yɛ rɛle wɔ yɛ sɔnea kɔsɔɔti anu” la anu. (2 Kɔl. 1:3, 4) Kɛzi yɛbahola yɛazukoa Pɔɔlo neazo ne na yɛamaa ɛlɔlɛ mɔɔ yɛlɛ yɛmaa Gyihova la ayɛ kpole ɛ?\nKulo Gyihova (Nea ɛdendɛkpunli 10)\n10. Kɛ ɔkɛyɛ na yɛanyia Gyihova anwo ɛlɔlɛ kpole ɛ?\n10 Pɔɔlo mumua ne hanle debie mɔɔ bamaa yɛanyia Gyihova anwo ɛlɔlɛ kpole la. Ɔhɛlɛle ɔ mediema diedima kɛ: “Bɛyɛ asɔne dahuu.” Nzinlii ɔhɛlɛle kɛ: “Bɛhɔ zo bɛyɛ asɔne.” (1 Tɛs. 5:17; Wlo. 12:12) Yɛyɛ asɔne dahuu a, ɔbamaa yɛ nee Nyamenle anyia agɔnwolɛvalɛ kpalɛ. (Edw. 86:3) Saa yɛnyia mekɛ yɛka yɛ ahonle nu edwɛkɛ nee kɛzi yɛte nganeɛ la yɛkile Gyihova a, ɔbamaa yɛabikye yɛ anwuma Selɛ ne mɔɔ tie “yɛ nzɛlɛlɛ la.” (Edw. 65:2) Bieko, saa yɛnwu kɛ Gyihova ɛbua yɛ asɔneyɛlɛ a, ɔmaa ɛlɔlɛ mɔɔ yɛlɛ yɛmaa ye la yɛ kpole. Ɔmaa yɛnwu ye kɛ amgba, ‘Gyihova bikye bɛdabɛ mɔɔ bɛfɛlɛ ye la amuala.’ (Edw. 145:18) Anwodozo zɛhae mɔɔ yɛlɛ kɛ Gyihova baboa yɛ la maa yɛgyinla diedi nwo sɔnea mɔɔ yɛyia ye la anloa.\nƐLƆLƐ MƆƆ YƐLƐ YƐMAA BAEBOLO NU NƆHALƐ NE LA\n11, 12. Kɛ ɔkɛyɛ na yɛanyia ɛlɔlɛ kpole yɛamaa Baebolo nu nɔhalɛ ne ɛ?\n11 Kɛ Kilisienema la, yɛ nye die nɔhalɛ ne anwo, yɛɛ yɛdie yɛto nu. Nɔhalɛ ne wɔ Nyamenle Edwɛkɛ ne anu. Mɔɔ Gyisɛse sɛlɛ ɔ Ze la, ɔhanle kɛ: “Wɔ edwɛkɛ le nɔhalɛ.” (Dwɔn 17:17) Ɛhye ati, saa yɛnyia Nyamenle Edwɛkɛ ne anu ndelebɛbo a, ɔbamaa yɛahulo nɔhalɛ ne. (Kɔl. 1:10) Noko, saa yɛsukoa debie na yɛnyia ndelebɛbo a, ɛnee ɔtɛwiele. Nea kɛzi Edwɛndolɛ 119 kɛlɛvo ne boa yɛ ɔmaa yɛte kɛzi Baebolo nu nɔhalɛ ne mɔɔ yɛbahulo abo kile la. (Kenga Edwɛndolɛ 119:97-100.) Yɛnyia mekɛ yɛsuzu anzɛɛ yɛdwenledwenle Baebolo nu edwɛkɛ bie anwo wɔ alehyenlɛ ne anu ɔ? Saa yɛnyia mekɛ yɛdwenledwenle kɛzi yɛfa Baebolo nu edwɛkɛ yɛdi gyima a ɔboa yɛ la anwo a, ɔbamaa anyezɔlɛ mɔɔ yɛlɛ yɛmaa Baebolo nu nɔhalɛ ne la ayɛ kpole.\n12 Edwɛndolɛnli ne eza hanle kɛ: “Wɔ edwɛkɛ ne yɛ me fɛ somaa, ɔyɛ fɛ ɔtɛla wolɛ.” (Edw. 119:103) Mbuluku mɔɔ Nyamenle ahyehyɛdeɛ ne yɛ la le kɛ aleɛ mɔɔ ɔyɛ fɛ la. Ɔwɔ kɛ yɛmaa ɔka yɛ ahonle, amaa yɛahakye nɔhalɛ “edwɛkɛ agbɔkɛ mɔɔ yɛ fɛ” mɔɔ yɛbahola yɛava yɛaboa awie mɔ la.—Nol. 12:10.\n13. Duzu a maanle Gyɛlɛmaya anye liele Ngɛlɛlera ne anu nɔhalɛ ne anwo a, na kɛzi ɔhanle ye ɛ?\n13 Ɛnee ngapezonli Gyɛlɛmaya anye die Ngɛlɛlera ne anu nɔhalɛ ne anwo. Nea kɛzi Nyamenle edwɛkɛ ne hanle ye ahonle la. Ɔse: “O [Gyihova], Tumivolɛ Nyamenle, ɛdendɛle ɛhilele me, na mendiele. Wɔ edwɛkɛ ne maanle me nye liele na menlile fɛlɛko; ɔlua zolɛ bɛfa wɔ duma a bɛfɛlɛ me a.” (Gyɛ. 15:16) Gyɛlɛmaya dwenledwenlenle Nyamenle edwɛkɛ ne mɔɔ sonle bolɛ la anwo, na ɔmaanle ɔ nye liele nwo. Ɛhye maanle ɔhilele nwolɛ adenle mɔɔ yenyia kɛ Nyamenle duma la ɔ nwo zo la anwo anyezɔlɛ. Saa yɛkulo nɔhalɛ ne a, yɛbanwu kɛ ɔle nwolɛ adenle kpole mɔɔ yɛnyia kɛ Nyamenle duma la yɛ nwo zo a, na ɔwɔ kɛ yɛbɔ Belemgbunlililɛ edwɛkpa ne nolo wɔ awieleɛ mekɛ ɛhye anu.\nKulo Baebolo nu nɔhalɛ ne (Nea ɛdendɛkpunli 14)\n14. Kɛ ɔkɛyɛ na yɛanyia Baebolo nu nɔhalɛ ne anwo ɛlɔlɛ kpole ɛ?\n14 Saa yɛye Baebolo ne nee yɛ mbuluku ne mɔ mɔɔ yɛkenga la yɛsie ahane a, kɛzi yɛbahola yɛanyia ɛlɔlɛ kpole yɛamaa Baebolo nu nɔhalɛ ne ɛ? Ɔlua debiezukoalɛ mɔɔ yɛbahɔ ye dahuu la azo. Baebolo ne mɔɔ yɛdua Ɛzinzalɛ Arane ne azo yɛsukoa ye dapɛne biala la a le adenle titili mɔɔ bɛdua zo bɛkilehile yɛ a. Saa yɛkpondɛ kɛ yɛnyia Ɛzinzalɛ Arane Debiezukoalɛ biala azo nvasoɛ kpalɛ a, ɔwɔ kɛ yɛdimoa yɛsiezie yɛ nwo. Adenle titili ko a le kɛ yɛbagenga Baebolo tɛkese biala mɔɔ bɛhwe adwenle bɛhɔ zo la. Kenle nsa ye, yɛkola yɛtwe Ɛzinzalɛ Arane ne bie yɛfi jw.org wɛbsaete anzɛɛ JW Library app ne azo, wɔ aneɛ dɔɔnwo anu. Ɛzinzalɛ Arane ne mɔɔ yɛhwe la maa yɛkola yɛkenga Baebolo tɛkese mɔɔ bɛhwe adwenle bɛhɔ zo la ndɛndɛ. Noko, ɔnva nwo kɛzi yɛbazukoa Ɛzinzalɛ Arane ne biala la, saa yɛkenga tɛkese ne mɔ kpalɛ na yɛdwenledwenle nwo a, ɔmaa yɛnyia Baebolo nu nɔhalɛ ne anwo ɛlɔlɛ kpole.—Kenga Edwɛndolɛ 1:2.\nƐLƆLƐ MƆƆ YƐLƐ YƐMAA YƐ MEDIEMA\n15, 16. (a) Mɛla boni a bɛva bɛmaa yɛ wɔ Dwɔn 13:34, 35 a? (b) Kɛzi bɛva ɛlɔlɛ mɔɔ yɛlɛ yɛmaa yɛ mediema la bɛtoto ɛlɔlɛ mɔɔ yɛlɛ yɛmaa Nyamenle nee Baebolo ne la anwo ɛ?\n15 Nɔe ne mɔɔ aleɛ kye a Gyisɛse bawu la, ɔzele ye ɛdoavolɛma ne kɛ: “Memaa bɛ mɛla fofolɛ kɛ bɛhulo bɛ nwo ngoko; kɛ mɔɔ mehulo bɛ la, bɛdabɛ noko bɛhulo bɛ nwo ngoko. Saa bɛkulo bɛ nwo a—menli kɔsɔɔti banwu kɛ bɛle me ɛdoavolɛma.”—Dwɔn 13:34, 35.\n16 Bɛva ɛlɔlɛ mɔɔ yɛlɛ yɛmaa yɛ mediema la bɛtoto ɛlɔlɛ mɔɔ yɛlɛ yɛmaa Gyihova la anwo. Nɔhalɛ nu, yɛnrɛhola yɛnrɛhulo ko yɛnrɛgyakyi ko. Ɛzoanvolɛ Dwɔn hɛlɛle kɛ: “Awie mɔɔ ɛngulo ɔ diema mɔɔ ɔnwu ye la ɛnrɛhola ɛnrɛhulo Nyamenle mɔɔ ɔnnwu ye la.” (1 Dwɔn 4:20) Bieko, bɛva ɛlɔlɛ mɔɔ yɛlɛ yɛmaa yɛ mediema nee Gyihova la bɛtoto ɛlɔlɛ mɔɔ yɛlɛ yɛmaa Baebolo ne la anwo. Duzu ati ɔ? Ɔluakɛ saa yɛkulo Baebolo nu nɔhalɛ ne a, ɔbaha yɛ yeamaa yɛali Ngɛlɛlera ne anu mɛla mɔɔ se yɛhulo Nyamenle nee yɛ mediema la azo.—1 Pita 1:22; 1 Dwɔn 4:21.\nKulo mediema ne mɔ (Nea ɛdendɛkpunli 17)\n17. Ndenle boni mɔ azo a yɛbahola yɛalua yɛala ɛlɔlɛ ali a?\n17 Kenga 1 Tɛsalonaekama 4:9, 10. Ndenle titili boni mɔ azo a yɛbahola yɛalua yɛala ɛlɔlɛ ali wɔ yɛ asafo ne mɔ anu ɛ? Bie a ɔwɔ kɛ yɛboa adiema nrenyia anzɛɛ raalɛ bie mɔɔ ɛyɛ kpanyinli la na yeahola yeahɔ debiezukoalɛ. Kunlavolɛ bie noko bahyia awie mɔɔ bayɛ gyima bie wɔ ye sua nu la. (Gye. 1:27) Yɛ mediema ngakula anzɛɛ mgbanyinli, mrenyia anzɛɛ mraalɛ mɔɔ bɛ rɛle ɛbɔ anzɛɛ bɛ sa nu ɛdo anzɛɛ bɛlɛyia sɔnea bie la bahyia yɛ mekɛ, anwosesebɛmaanlɛ nee arɛlekyekyelɛ. (Mrɛ. 12:25; Kɔl. 4:11) Saa yɛdua yɛ edwɛkɛhanlɛ nee yɛ nyɛleɛ zo yɛkile kɛ yɛdwenle yɛ mediema “mɔɔ yɛ nee bɛ lɛ diedi ko la” anwo a, ɔkile kɛ amgba yɛkulo bɛ.—Gal. 6:10.\n18. Duzu a baboa yɛ amaa yɛaziezie akɛsakɛsa mɔɔ bara yɛ nee yɛ mediema diedima avinli la a?\n18 Baebolo ne hanle kɛ, wɔ ɛtane ewiade ɛhye “mekɛ mɔɔ li awieleɛ la anu” menli bala angomedi nee anyebolo subane ali. (2 Tim. 3:1, 2) Kɛ Kilisienema la, ɔwɔ kɛ yɛbɔ mɔdenle kɛ yɛbanyia ɛlɔlɛ kpole yɛamaa Nyamenle, Baebolo nu nɔhalɛ ne nee yɛ nwo ngoko. Nɔhalɛ nu, ɔdwu mekɛ ne bie a akɛsakɛsa bara yɛ nee yɛ mediema diedima avinli. Noko, kɛmɔ yɛkulo yɛ nwo ngoko la ati, bɛmaa yɛbɔ mɔdenle yɛziezie akɛsakɛsa biala mɔɔ bara yɛ nee yɛ mediema avinli la wɔ ɛlɔlɛ adenle zo. (Ɛfɛ. 4:32; Kɔl. 3:14) Ɔnle kɛ yɛmaa yɛ ɛlɔlɛ ka aze ɛlɛ! Bɛmaa yɛnyia ɛlɔlɛ kpole yɛmaa Gyihova, ye Edwɛkɛ ne nee yɛ mediema.\nBoa “Nyɛvolɛ” Maa ‘Bɛva Fɛlɛkolilɛ Bɛzonle Gyihova’\nBoa Ngakula Mɔɔ Bɛle “Nyɛvolɛ” La\nƐBƐLABƆLƐ NU EDWƐKƐ Mele Mumule, Noko Ɔtɛsile Me Adenle Kɛ Mebahilehile Awie Mɔ\n“Ɛkulo Me Ɛtɛla Ɛhye Mɔ Ɔ?”\nKɛzi Gayɛse Boale Ɔ Mediema La\nYɛtete Ninyɛne Zo A Ɔmaa Yɛ Nye Die\nYƐ TETEDWƐKƐ “Yɛlale Mɔdenlebɔlɛ Nee Ɛlɔlɛ Ali Yɛdɛlale Mekɛ Biala”\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ May 2017\nƐZINZALƐ ARANE—DEBIEZUKOALƐ ƐDEƐ May 2017


Luku 4 | Yintanɛte Zo Baebolo | Ewiade Fofolɛ Ngilebɛbo\nLuku Edwɛkpa 4:1-44\nAbɔnsam zɔle Gyisɛse nleanle (1-13)\nGyisɛse ka edwɛkɛ ne wɔ Galeli (14, 15)\nBɛkpole Gyisɛse wɔ Nazalɛte (16-30)\nWɔ Kapɛnayɛm nyianusua ne anu (31-37)\nSaemɔn ase nee awie mɔ ayileyɛlɛ (38-41)\nMenli dɔɔnwo nwunle Gyisɛse wɔ ɛleka koonwu bie (42-44)\n4 Akee Gyisɛse mɔɔ sunsum nwuanzanwuanza ne ɛyi ye tɛkɛɛ la vile Dwɔdan ne anloa, na sunsum ne vale ye hɔle fienemgbole ne anu+ 2 kenle 40, na Abɔnsam zɔle ye nleanle.+ Yeanli debie biala wɔ mekɛ zɔhane anu, yemɔti ɔrale awieleɛ la, ɛhɔne hunle ye. 3 Na Abɔnsam zele ye kɛ: “Saa ɛle Nyamenle ara a, ka kile bolɛ ɛhye maa ɔhakyi paano.” 4 Noko Gyisɛse buale ye kɛ: “Bɛhɛlɛ kɛ, ‘Tɛ paano angome a maa sonla tɛnla ngoane nu a.’”+ 5 Yemɔti ɔvale ye ɔhɔle boka bie azo na ɔhilele ye azɛlɛ ye azo arelemgbunlililɛ kɔsɔɔti wɔ mekɛ ekyi bie anu.+ 6 Akee Abɔnsam zele ye kɛ: “Mebava tumililɛ ɛhye mɔ amuala nee bɛ anyunlunyia meamaa wɔ ɔluakɛ bɛva bɛmaa me+ na mefa memaa awie biala mɔɔ mekulo la. 7 Yemɔti saa ɛsonle me kokye ala a, ɔ muala bayɛ wɔ ɛdeɛ.” 8 Na Gyisɛse buale ye kɛ: “Bɛhɛlɛ kɛ, ‘Gyihova* wɔ Nyamenle ne a ɔwɔ kɛ ɛsonle ye a, na ɔ ngome ala a ɔwɔ kɛ ɛkoto ye a.’”*+ 9 Akee ɔvale ye ɔhɔle Gyɛlusalɛm na ɔhɔziele ye wɔ ɛzonlenlɛsua ne ati zo na ɔzele ye kɛ: “Saa ɛle Nyamenle ara a, ɛvi ɛke fuandi ɛ nwo te aze,+ 10 ɔluakɛ bɛhɛlɛ kɛ, ‘Ɛdawɔ ti ɔbaha yeahile ye anwumabɔvolɛma ne kɛ bɛbɔ ɛ nwo bane,’ 11 na ‘Bɛbalɛ wɔ bɛ sa zo, amaa ɛ gyakɛ amkpula bolɛ.’”+ 12 Gyisɛse buale ye kɛ: “Bɛhɛlɛ kɛ: ‘Mmasɔ Gyihova* wɔ Nyamenle ne ɛnea.’”+ 13 Yemɔti mɔɔ Abɔnsam zɔle ye nleanle wiele la, ɔvile ɔ nwo ɛkɛ ne ɔhɔkpulale mekɛ kpalɛ bieko.+ 14 Akee Gyisɛse hɔle Galeli+ na ɛnee Nyamenle sunsum ne wɔ ɔ nwo zo. Na ɔ nwo edwɛkɛ kpalɛ dɛlɛle wɔ maanzinli ne anu amuala. 15 Na ɔbɔle ɔ bo ɔhilehilele wɔ bɛ nyianu azua ne mɔ anu, na menli ne amuala yele ye ayɛlɛ. 16 Akee ɔhɔle Nazalɛte,+ ɛleka mɔɔ bɛtetele ye la, na kɛ mɔɔ ɛnee ɔta ɔyɛ ye Ɛnwomenlelielɛ kenle la, ɔhɔle nyianusua+ ne anu na ɔdwazole ɔgyinlanle kɛ ɔkenga Ngɛlɛlera ne. 17 Yemɔti bɛvale ngapezonli Ayezaya nwomamobɔleɛ ne bɛmaanle ye, na ɔbukele ɛleka mɔɔ bɛhɛlɛ kɛ: 18 “Gyihova* sunsum ne wɔ me nwo zo, ɔluakɛ ɔkpokpale me kɛ menga edwɛkpa mengile ehyiavolɛma. Ɔzoanle me kɛ membambɔ fanwodi nwo nolo mengile menli mɔɔ wɔ akɛlɛzonlenlɛ nu la, na memaa anyezinliravolɛma ɛnwu debie, na bɛdabɛ mɔɔ bɛlɛsisi bɛ la anwo ɛdɔ bɛ,+ 19 na membɔ Gyihova* ɛlolɛ mekɛ ne nolo.”+ 20 Akee ɔbubule nwomamobɔleɛ ne ɔvale ɔmaanle sonvolɛ ne na ɔdɛnlanle aze; na bɛdabɛ mɔɔ bɛwɔ nyianusua ne anu la amuala anye hale ɔ nwo. 21 Na ɔzele bɛ kɛ: “Ɛnɛ, ngɛlɛlera ɛhye mɔɔ megenga mehile bɛ la ɛra nu.”+ 22 Akee bɛ muala bɛbɔle ɔ bo bɛhanle ɔ nwo edwɛkɛ kpalɛ na ye ɛdendɛlɛ kɛnlɛma ne zinle bɛ nwo,+ na ɛnee bɛlɛkeha kɛ: “Asoo tɛ Dwosefi ara ne ɛne?”+ 23 Na ɔzele bɛ kɛ: “Meze kɛ bɛbaha edwɛkɛ ɛhye bɛahile me kɛ, ‘Ayileyɛvolɛ, yɛ ɛ nwo ayile. Yɛ ninyɛne mɔɔ yɛde kɛ wɔyɛ wɔ Kapɛnayɛm+ la bie wɔ wɔ sua zo ɛke noko.’” 24 Yemɔti ɔhanle kɛ: “Nɔhalɛ nu meka meahile bɛ kɛ bɛdie ngapezonli bɛto nu wɔ ɛleka biala kyesɛ ye sua zo ala.+ 25 Nɔhalɛ nu meka meahile bɛ kɛ: Wɔ Yilaegya mekɛ zo mɔɔ ezule andɔ too ɛvolɛ nsa siane nsia na ɛhɔne kpole rale maanle ne kɔsɔɔti anu la, ɛnee ahunlanvolɛ dɔɔnwo wɔ Yizilayɛ.+ 26 Noko bɛanzoa Yilaegya wɔ mraalɛ ɛhye mɔ biala ɛkɛ ne kɛ kunlavolɛ bie mɔɔ wɔ Zalefate wɔ Saedɛn maanzinli nu la ala.+ 27 Eza wɔ ngapezonli Yilaehya mekɛ zo, ɛnee kokobɛvolɛma dɔɔnwo wɔ Yizilayɛ; noko bɛanyɛ bɛ nuhua biala ayile kɛ Seleanli Neeyaman ala.”+ 28 Akee bɛdabɛ mɔɔ ɛnee bɛlɛtie edwɛkɛ ɛhye wɔ nyianusua ne anu la amuala vale ɛya,+ 29 na bɛdwazole bɛhwenle ye bɛhɔle sua ne kandiba, na bɛvale ye bɛhɔle boka ne mɔɔ sua ne gua zo la ati zo kɛ bɛkavuandi ye bɛado kuma ne anu. 30 Noko ɔluale bɛ avinli ɔhɔle ye ɛleka bie.+ 31 Akee ɔhɔle Kapɛnayɛm, Galeli sua bie azo. Na ɔhilehilele bɛ wɔ Ɛnwomenlelielɛ kenle ne,+ 32 na kɛzi ɔhilehilele la zinle bɛ nwo,+ ɔluakɛ ɔdendɛle tumi zo. 33 Ɛnee nrenyia bie mɔɔ sunsum ɛtane wɔ ɔ nwo la wɔ nyianusua ne anu, na ɔvale ɛnelɛ kpole ɔdeanle nu kɛ:+ 34 “Aa! Duzu a ɛkpondɛ wɔavi yɛ ɛkɛ a, Gyisɛse mɔɔ vi Nazalɛte?+ Wɔra kɛ ɛbazɛkye yɛ ɔ? Meze wɔ sonla holɛ, Nwuanzanwuanzanli ne mɔɔ vi Nyamenle ɛkɛ la.”+ 35 Noko Gyisɛse deanle ye hanle kɛ: “Yɛ koonwu na fi ɔ nwo tu.” Yemɔti mɔɔ sunsum ɛtane ne pɛle nrenyia ne dole aze wɔ bɛ nyunlu ɛkɛ ne la, ɔdule ɔvile ɔ nwo mɔɔ yeamboda ye a. 36 Ɛhye zinle bɛ kɔsɔɔti bɛ nwo na bɛbɔle ɔ bo bɛzele bɛ nwo ngoko kɛ: “Edwɛkɛ boni ɛne? Ɔtendɛ tumi zo ɔkile sunsum ɛtane ne mɔ, na ɔtu bɛ!” 37 Yemɔti ɔ nwo edwɛkɛ hɔle zo dɛlɛle maanzinli mɔɔ zua ɛkɛ ne la ɛleka biala. 38 Mɔɔ ɔvile nyianusua ne anu la, ɔhɔle Saemɔn sua nu ɛkɛ. Ɛnee ebunlu ɛhye Saemɔn ase ne,* yemɔti bɛzɛlɛle ye kɛ ɔboa ye.+ 39 Yemɔti ɔhɔgyinlanle ɔ nwo ɛkɛ wɔ ɛleka mɔɔ ɔla la, na ɔdule ebunlu ne ɔvile ɔ nwo. Ɛkɛ ne ala ɔdwazole ɔkpondɛle debie ɔmaanle bɛ. 40 Na mɔɔ sɛnzɛne ne ɛlɛkɔ ahɔdɔ la, bɛdabɛ mɔɔ bɛlɛ wuliravolɛma la vale bɛ rɛlɛle ye. Ɔvale ɔ sa ɔguale bɛ nuhua ko biala anwo zo ɔyɛle ye ayile.+ 41 Sunsum ɛtane ne mɔ noko vile menli dɔɔnwo anwo dule, na bɛdeɛdeanle nu bɛhanle kɛ: “Wɔmɔ a ɛle Nyamenle Ara ne a.”+ Noko ɔdeanle bɛ, yeammaa bɛandendɛ+ ɔluakɛ ɛnee bɛze ye kɛ yemɔ a ɔle Kelaese ne a.+ 42 Mɔɔ aleɛ hyenle la, ɔvile ɛkɛ ɔhɔle ɛleka koonwu bie.+ Noko menli ne kpondɛle ye na bɛrale ɛleka mɔɔ ɔwɔ la, na bɛbɔle mɔdenle kɛ bɛnrɛmaa ɔnrɛvi bɛ nwo ɛkɛ ɔnrɛhɔ. 43 Noko ɔzele bɛ kɛ: “Ɔwɔ kɛ mebɔ Nyamenle Belemgbunlililɛ ne anwo edwɛkpa ne nolo wɔ azua mɔɔ ɛha la noko azo, ɔluakɛ ɛhye ati a bɛzoanle me a.”+ 44 Yemɔti ɔhɔhanle edwɛkɛ ne wɔ Dwudiya nyianu azua ne mɔ anu.


Gyɛlɛmaya 35 | Yintanɛte Zo Baebolo | Ewiade Fofolɛ Ngilebɛbo\nRilikabema yɛle tieyɛ nwo neazo (1-19)\n35 Edwɛkɛ mɔɔ vi Gyihova ɛkɛ rale Gyɛlɛmaya ɛkɛ ne wɔ Dwosaya ara Gyɛhɔyakem,+ Dwuda belemgbunli ne mekɛ zo la ɛne: 2 “Kɔ Rilikabema sua nu+ na ɛ nee bɛ ɛhɔdendɛ na fa bɛ bɛla Gyihova sua nu ɛkɛ, wɔ aleɛlilɛ azua* ne mɔ ko anu; na maa bɛ nwanye maa bɛnlo.” 3 Ɔti menvale Habazenaya ara Gyɛlɛmaya ara Gyeeyazanaya, ɔ mediema ne mɔ, ɔ mra kɔsɔɔti nee Rilikabe sua nu amra amuala 4 membale Gyihova sua nu ɛkɛ. Menvale bɛ membale Yegedalaya ara Heenan, nɔhalɛ Nyamenle sonla ne aleɛlilɛ sua ne mɔɔ bikye mgbanyima ne mɔ aleɛlilɛ sua ne mɔɔ wɔ Hyalɛm ara Meeyasaya, anlenkɛ sinzavolɛ ne aleɛlilɛ sua ne anwuma la anu. 5 Akee menvale kanrɛlɛ nee tɔmɛlɛ mɔɔ nwanye ɛyiyi bɛ tetɛkɛɛ la menziele mrenyia mɔɔ wɔ Rilikabema sua nu la anyunlu na menzele bɛ kɛ: “Bɛnlo nwanye.” 6 Na bɛhanle kɛ: “Yɛnrɛnlo nwanye, ɔluakɛ yɛ nenyia Rilikabe ara Gyɛhɔnadabe,+ maanle yɛ mɛla ɛhye kɛ, ‘Ɔnle kɛ bɛdabɛ anzɛɛ bɛ mra anu biala no nwanye ɛlɛ. 7 Yɛɛ bɛmmasi sua, bɛmmadua ma, anzɛɛ bɛmmayɛ vanye egyinli anzɛɛ bɛmmakpondɛ bie. Emomu, bɛdɛnla ɛdanlɛ azua nu dahuu, amaa bɛadɛnla ngoane nu wɔ azɛlɛ ne mɔɔ bɛde zolɛ kɛ nyɛvolɛ la azo bɛahyɛ.’ 8 Ɔti yɛhɔ zo yɛdie yɛ nenyia Rilikabe ara Gyɛhɔnadabe ane wɔ mɔɔ ɔhanle ɔhilele yɛ la kɔsɔɔti anwo, na yɛtɛnonle nwanye biala ɛlɛ—yɛdayɛ, yɛ ye mɔ, yɛ mra mrenyia nee yɛ mra mraalɛ. 9 Na yɛnzi azua yɛndɛnla nu, yɛɛ yɛnlɛ vanye egyinli anzɛɛ azɛlɛ anzɛɛ ma. 10 Yɛde ɛdanlɛ azua nu yɛɛ yɛli edwɛkɛ biala mɔɔ yɛ nenyia Gyɛhɔnadabe* hanle hilele yɛ la azo. 11 Noko mekɛ mɔɔ Babelɔn Belemgbunli Nɛbukadenɛza rale azɛlɛ ne azo la,+ yɛhanle kɛ, ‘Bɛrɛla, bɛmaa yɛnriandi yɛhɔ Gyɛlusalɛm amaa Kaledea nee Selea ɛlɔnema asa anga yɛ,’ yɛɛ kɛkala yɛde Gyɛlusalɛm a.” 12 Na Gyihova edwɛkɛ rale Gyɛlɛmaya ɛkɛ ne kɛ: 13 “Mɔɔ ɛlɔne Gyihova, Yizilayɛ Nyamenle ne ɛha la ɛne, ‘Kɔ na kɔha kile Dwuda mrenyia nee Gyɛlusalɛmma kɛ: “Asoo mendu bɛ folɛ dahuu kɛ bɛdie me edwɛkɛ ɔ?”+ Gyihova a se a. 14 “Rilikabe ara Gyɛhɔnadabe hanle hilele ɔ bo zo amra kɛ bɛmmano nwanye, na bɛli ye edwɛkɛ zo, bɛanno nwanye too badwu ɛnɛ, na ɔlua zo bɛdie bɛ nenyia.+ Medendɛ mehile bɛ fane dɔɔnwo,* noko bɛandie me.+ 15 Na mengɔle zo menzoanle me azonvolɛ ngapezoma ne mɔ kɔsɔɔti wɔ bɛ nwo ɛkɛ, menzoanle bɛ fane dɔɔnwo*+ na bɛhanle kɛ, ‘Mesɛlɛ bɛ, awie biala ɛzia ɔ nzi ɛvi ye ndenle ɛtane ne mɔ azo+ na ɔyɛ mɔɔ tenrɛ la! Bɛmmadi nyamenle gyɛne nzi na bɛsonle bɛ. Na bɛadɛnla azɛlɛ ne mɔɔ menvale memaanle bɛ nee bɛ nenyia mɔ la azo.’+ Noko bɛanyɛ ɛnzolɛ bɛandie me. 16 Rilikabe ara Gyɛhɔnadabe abozoamra ɛli edwɛkɛ mɔɔ bɛ nenyia hanle hilele bɛ la azo,+ noko menli ɛhye mɔ andie me.”’” 17 “Ɛhye ati, mɔɔ Gyihova, ɛlɔne Nyamenle, Yizilayɛ Nyamenle ne ɛha la ɛne: ‘Nea melɛmaa munzule kɔsɔɔti mɔɔ menvale membɔle Dwuda nee Gyɛlusalɛmma kɔkɔ la amuala ado bɛ,+ ɔluakɛ mendendɛle mengilele bɛ, noko bɛandie, yɛɛ mengɔle zo menvɛlɛle bɛ, noko bɛandɛne me zo.’”+ 18 Na Gyɛlɛmaya hanle hilele Rilikabe sua nu amra kɛ: “Mɔɔ ɛlɔne Gyihova, Yizilayɛ Nyamenle ne ɛha la ɛne, ‘Ɔluakɛ bɛdie bɛ nenyia Gyɛhɔnadabe edwɛkɛ na bɛkɔ zo bɛdi ye mɛla kɔsɔɔti azo, bɛyɛ mɔɔ yeha la pɛpɛɛpɛ la ati, 19 mɔɔ ɛlɔne Gyihova, Yizilayɛ Nyamenle ne ɛha la ɛne: “Bɛbanyia Rilikabe ara Gyɛhɔnadabe abo zo sonla mɔɔ ɔbazonle wɔ me nyunlu dahuu a.”’”\n^ Anzɛɛ “ekpumgbunli.”\n^ Hibulu aneɛ nu, “Dwɔnadabe, ɔle Gyɛhɔnadabe mɔɔ bɛpɛ ye sinli.”\n^ Hibulu aneɛ nu, “medwazo ndɛ metendɛ.”


1 Kɔlentema 3 | Yintanɛte Zo Baebolo | Ewiade Fofolɛ Ngilebɛbo\nMɔɔ Limoa Kɔmaa Kɔlentema 3:1-23\nKɔlentema tɛde nwonane nu menli (1-4)\nNyamenle a maa ɔnyi a (5-9)\nNyamenle agɔnwo mɔ gyimayɛvoma (9)\nFa ninyɛne mɔɔ senle ɛnzɛkye bɛ la si (10-15)\nBɛle Nyamenle ɛzonlenlɛsua (16, 17)\nEwiade nrɛlɛbɛ le ngoaseasɛm maa Nyamenle (18-23)\n3 Ɔti mediema, meangola meandendɛ meangile bɛ kɛ menli mɔɔ Nyamenle sunsum ne kile bɛ adenle la,*+ emomu kɛ menli mɔɔ di bɛ atiakunluwɔzo nzi,* kɛ mbɔdɔma+ wɔ Kelaese anu. 2 Memaanle bɛ nyɛfonzule, meammaa bɛ aleɛ mɔɔ anu yɛ ɛlomboɛ la, ɔluakɛ ɛnee bɛ nwo ɛtɛmianle. Na kɛkala bɔbɔ, bɛ nwo ɛtɛmianle,+ 3 ɔluakɛ bɛtɛdi nwonane nu atiakunluwɔzo nzi.+ Kɛmɔ nungulehwenlɛ nee butulelilɛ wɔ bɛ avinli la ati, asoo bɛnli nwonane nu atiakunluwɔzo nzi+ na bɛmbɔ bɛ ɛbɛla kɛ ewiade ne anu amra ɔ? 4 Na saa bɛ nuhua bie ka kɛ, “Mele Pɔɔlo ɛdeɛ,” na bie noko ka kɛ, “Mele Apɔlɔso ɛdeɛ”+ a, ɛnee bɛmbɔ bɛ ɛbɛla kɛ ewiade ne anu amra ɔ? 5 Ɛnee akee Apɔlɔso a le nwane? Na Pɔɔlo noko a le nwane? Bɛle sonvolɛma+ mɔɔ bɛluale bɛ nwo zo bɛrayɛle diedima, kɛ mɔɔ Awulae vale maanle bɛ nuhua ko biala ala la. 6 Menluale,+ Apɔlɔso guguale zolɛ nzule,+ noko Nyamenle a maanle ɔnyinle a, 7 yemɔti tɛ mɔɔ dua anzɛɛ mɔɔ gugua zolɛ nzule la a fɛta nganvolɛ a, emomu Nyamenle mɔɔ maa ɔnyi la ɔ.+ 8 Mɔɔ dua nee mɔɔ gugua zolɛ nzule la yɛ gyima ko,* na awie ko biala banyia ye ahatualɛ kɛ mɔɔ ye gyima de la.+ 9 Ɔluakɛ Nyamenle le yɛ gɔnwo gyimayɛvo. Bɛle Nyamenle egyinli mɔɔ bɛlɛyɛ nuhua gyima, Nyamenle sua.+ 10 Kɛ mɔɔ Nyamenle ɛlolɛ ne mɔɔ yeva yemaa me la de la, menwulale sua ne abo+ kɛ suasivolɛ kpalɛ,* noko awie a ɛlɛtoa zo a. Na ɔwɔ kɛ awie biala nea kɛzi ɔlɛtoa zolɛ la boɛ. 11 Ɔluakɛ awie biala ɛnrɛhola ɛnrɛwula sua ne abo fofolɛ ɛnrɛdɛla mɔɔ bɛwula ye dɛba mɔɔ yemɔ a le Gyisɛse Kelaese la.+ 12 Na saa awie fa nvutuke, dwɛtɛ fufule, awolɛ mɔɔ sonle bolɛ, taboa, fiene, anzɛɛ manra toa adiabo ne azo 13 na kenle ne dwu a, kɛzi awie biala gyima de la bala ali, ɔluakɛ senle ne bamaa yeala ali,+ na senle ne a bamaa bɛanwu gyima mɔɔ awie ko biala yɛle la a. 14 Saa awie gyima mɔɔ ɔyɛle ɔziele zo la gyinla a, ɔbanyia ahatualɛ; 15 saa awie gyima yela a, ɔbaminli debie kpole, noko bɛbalie ɔdaye mumua ne ngoane; noko ɔbayɛ kɛ sonla mɔɔ bɛlie ye bɛvi senle nu la. 16 Bɛnze kɛ bɛdabɛ mumua ne bɛle Nyamenle ɛzonlenlɛsua+ na Nyamenle sunsum ne de bɛ nu ɔ?+ 17 Saa awie sɛkye Nyamenle ɛzonlenlɛsua ne a, Nyamenle bazɛkye ye; ɔluakɛ Nyamenle ɛzonlenlɛsua ne le nwuanzanwuanza, na zɔhane ɛzonlenlɛsua ne a le bɛdabɛ.+ 18 Awie biala mmabɛlɛbɛla ɔ nwo: Saa awie wɔ bɛ avinli na ɔdwenle kɛ ɔze nrɛlɛbɛ wɔ ewiade ɛhye* anu a, ɔyɛ ɔ nwo koasea amaa yeayɛ nrɛlɛbɛvolɛ. 19 Ɔluakɛ ewiade ɛhye anu nrɛlɛbɛ le ngoaseasɛm maa Nyamenle, na bɛhɛlɛ kɛ: “Ɔkye nrɛlɛbɛvolɛma wɔ bɛdabɛ mumua ne bɛ agyibadolɛ nu.”+ 20 Bieko: “Gyihova* ze kɛ nrɛlɛbɛvolɛma nzuzulɛ le mgbane.”+ 21 Ɔti awie biala mmafa mɔɔ menli yɛ la tu ɔ nwo; ɔluakɛ ninyɛne kɔsɔɔti le bɛ ɛdeɛ, 22 Pɔɔlo o, Apɔlɔso o, Sifase* o,+ ewiade ye o, ngoane o, ewule o, ninyɛne mɔɔ wɔ ɛkɛ ne ɛnɛ la o, ninyɛne mɔɔ bara kenle bie la o, ninyɛne kɔsɔɔti le bɛ ɛdeɛ; 23 bɛdabɛ noko bɛle Kelaese ɛdeɛ;+ Kelaese noko le Nyamenle ɛdeɛ.\n^ Giliki aneɛ nu, “kɛ sunsum nu menli.”\n^ Giliki aneɛ nu, “kɛ nwonane nu menli.”\n^ Anzɛɛ “lɛ bodane ko.”\n^ Anzɛɛ “gyima zo neavolɛ mɔɔ ze nrɛlɛbɛ.”\n1 Kɔlentema 3


“Bɛyɛ Bɛ Nye Gyɛlɛmgbɛɛnye Bɛyɛ Nzɛlɛlɛ” | Debiezukoalɛ\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aymara Azerbaijani Azerbaijani (Cyrillic) Bicol Bislama Brazil Mumule Aneɛ Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumule Aneɛ Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Kirundi Korea Mumule Aneɛ Korean Kwangali Kwanyama Latvian Lingala Lithuanian Luo Malagasy Malay Maltese Maya Mexico Mumule Aneɛ Mizo Moore Myanmar Ndebele Ndonga Nepali Ngabere Norwegian Nzema Oromo Ossetian Pangasinan Papiamento (Curaçao) Polish Portuguese (Brazil) Punjabi Quechua (Ayacucho) Quechua (Bolivia) Quichua (Imbabura) Rarotongan Romanian Russia Mumule Aneɛ Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Tetun Dili Thai Tigrinya Tiv Tsonga Turkish Twi Ukrainian Umbundu Urdu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Bɛmaa bɛ adwenle nu ɛla ɛkɛ, na bɛyɛ bɛ nye gyɛlɛmgbɛɛnye bɛyɛ nzɛlɛlɛ.”—1 PITA 4:7, NW.\nNzɛlɛlɛ boni mɔ a ɔwɔ kɛ ɛyɛ ye fane dɔɔnwo a?\nDuzu ati a ɔwɔ kɛ nɔhalɛ Keleseɛnema yɛ nzɛlɛlɛ dahuu ɛ?\nSaa ɛyɛ nzɛlɛlɛ ɛmaa awie mɔ a nwane mɔ a nyia zolɛ nvasoɛ a?\n1, 2. (a) Kɛmɔti a ɔhyia kɛ ‘yɛyɛ yɛ nye gyɛlɛmgbɛɛnye yɛyɛ nzɛlɛlɛ ɛ’? (b) Asɔneyɛlɛ nwo edwɛkɛ boni mɔ a ɔwɔ kɛ yɛbiza yɛ nwo a?\nAWIE mɔɔ mekɛ bie ɛnee ɔsinza nɔɔzo la hanle kɛ, “mekɛ mɔɔ anu yɛ se kpalɛ kɛ awie bazinza la a le aleɛbahye.” Menli mɔɔ sinza nɔɔzo la balie edwɛkɛ ɛhye ado nu. Ɛnɛ mekɛ ye Keleseɛnema yia ngyegyelɛ ko ne ala bie ɔluakɛ Seetan ewiade ne mɔɔ ɛdwu awozinli kabikabi nu la ɛlɛba ye awieleɛ. (Wulo. 13:12) Ɔbayɛ esiane kpole yeamaa awie mɔɔ ɔkɛlafe wɔ mekɛ ɛhye anu la! Ɔhyia kɛ ‘yɛmaa yɛ adwenle nu da ɛkɛ’ na yɛdi Baebolo nu folɛdulɛ ɛhye azo, ‘bɛyɛ bɛ nye gyɛlɛmgbɛɛnye bɛyɛ nzɛlɛlɛ.’—1 Pita 4:7.\n2 Ɔlua mekɛ ɛhye mɔɔ yɛwɔ nu la ati, nrɛlɛbɛ wɔ nu kɛ yɛbabiza yɛ nwo kɛ: ‘Kɛzi melɛma me nye ala ɛkɛ meayɛ nzɛlɛlɛ ɛ? Meyɛ nzɛlɛlɛ ne amuala bie ɔ, asoo meyɛ asɔne dahuu? Ɔle me subane kɛ mebayɛ asɔne meamaa awie mɔ, anzɛɛ mɔɔ mehyia nwo nee mɔɔ mekulo la yɛɛ mekɛ biala meyɛ nwolɛ asɔne a? Na kɛzi nzɛlɛlɛ nwo hyia maa me ngoanelielɛ ɛ?’\nBƐYƐ NZƐLƐLƐ MUALA BIE\n3. Nzɛlɛlɛ ngakyile mɔɔ yɛkola yɛyɛ la bie a le boni?\n3 Wɔ ɛzoanvolɛ Pɔɔlo kɛlata ne mɔɔ ɔhɛlɛle Ɛfɛsɛsema la anu, ɔhilele kɛ “nzɛlɛlɛ” gua ye ngakyile. (Ɛfɛ. 6:18) Fane dɔɔnwo ne ala, yɛsɛlɛ Gyihova kɛ ɔboa yɛ ɔmaa yɛli yɛ ngyianlɛ nee yɛ ngyegyelɛ nwo gyima wɔ yɛ asɔneyɛlɛ nu. Saa yɛsɛlɛ kɛ ‘nzɛlɛlɛ Tievolɛ’ ne ɛboa yɛ a, ɛlɔlɛ maa ɔtie. (Edw. 65:2) Noko akee, ɔwɔ kɛ yɛbɔ mɔdenle yɛyɛ nzɛlɛlɛ muala bie. Ɛhye mɔ bie a le ayɛlɛyelɛ, moyɛlɛ, nee modolɛ nzɛlɛlɛ.\n4. Duzu ati a ɔwɔ kɛ yɛta yɛye Gyihova ayɛlɛ wɔ yɛ nzɛlɛlɛ nu ɛ?\n4 Ninyɛne dɔɔnwo ati a ɔwɔ kɛ yɛye Gyihova ayɛlɛ wɔ yɛ nzɛlɛlɛ nu a. Kɛ neazo la, saa yɛdwenle “ye nyɛleɛ mgbole ne mɔ” nee kɛzi ɔle “bedevinli” la anwo a yɛye ye ayɛlɛ. (Bɛgenga Edwɛndolɛ 150:1-6.) Edwɛndolɛ 150 ne tu yɛ folɛ fane 13 kɛ yɛye Gyihova ayɛlɛ! Ɛzulolɛ kpole mɔɔ edwɛndolɛnli bie lɛ maa Nyamenle la manle ɔdole edwɛne kɛ: “Meye wɔ ayɛlɛ fane nsuu kenle ko wɔ wɔ tenlene mɛla ne mɔ ati.” (Edw. 119:164) Nɔhalɛ nu, ɔfɛta kɛ bɛye Gyihova ayɛlɛ. Ɛhye ati, asoo ɔnle kɛ yɛye ye ayɛlɛ “fane nsuu kenle ko” biala wɔ yɛ nzɛlɛlɛ nu ɔ?\n5. Saa yɛfa moyɛlɛ yɛboka yɛ nzɛlɛlɛ nwo dahuu a, kɛzi ɔle anwobanebɔlɛ ɛ?\n5 Moyɛlɛ noko le asɔneyɛlɛ mɔɔ anwo hyia. Pɔɔlo dule Keleseɛnema mɔɔ ɛnee wɔ Felepae la folɛ kɛ: “Bɛmmadwenle debie biala anwo, na emomu wɔ debie biala anu bɛlua asɔneyɛlɛ yɛɛ modolɛ nee moyɛlɛ zo bɛva bɛ nzɛlɛlɛ bɛdo Nyamenle anyunlu.” (Fel. 4:6, NW) Saa yɛdua asɔneyɛlɛ zo yɛmaa Gyihova nwu kɛ yɛ nye sɔ mɔɔ ɔyɛ la a yɛnyia banebɔlɛ, titile wɔ awieleɛ mekɛ ɛhye mɔɔ menli dɔɔnwo kpo “amunli” anzɛɛ ɛnze ayɛlɛ la anu. (2 Tem. 3:1, 2) Ewiade sunsum ne ɛmmaa menli ɛnye ayɛlɛ. Saa yɛannea boɛ a, zɔhane sunsum ne bahola anyia yɛ nwo zo tumi. Yɛdua nzɛlɛlɛ zo yɛkile anyezɔlɛ yɛmaa Nyamenle a, ɔmaa yɛ kunlu dwo yɛ nwo na ɔbɔ yɛ nwo bane ɔfi ‘menli ɛhye mɔ mɔɔ tendɛ bɛ nzo abo na bɛ kunlu ɛndwo bɛ nwo ɛlɛ’ la anwo. (Dwuudu 16) Bieko, saa mbusua tile nee bɛ alɔvolɛ ɛlɛyɛ nzɛlɛlɛ na bɛfa moyɛlɛ bɛboka nwo a, ɔmaa bɛ ye mɔ nee bɛ mra yɛ menli mɔɔ ze ayɛlɛ.\n6, 7. Duzu a le modolɛ nzɛlɛlɛ, na duzu anwo a yɛbahola yɛabodo Gyihova a?\n6 Modolɛ le asɔneyɛlɛ mɔɔ yɛfi ahonle nee nganeɛdelɛ mɔɔ anu yɛ se la anu yɛyɛ. Ninyɛne boni mɔ a yɛbahola yɛabodo Gyihova wɔ nwo a? Bie a le mekɛ mɔɔ yɛlɛyia ɛkpɔlɛ anzɛɛ yɛwɔ ewule nee ngoane avinli a. Wɔ mekɛ zɛhae mɔ anu, ndelebɛbo wɔ nu kɛ yɛ nzɛlɛlɛ bahola ayɛ modolɛ. Noko asoo mekɛ zɛhae mɔ ala anu a yɛbahola yɛabodo Gyihova a?\n7 Maa yɛva Gyisɛse nzɛlɛlɛ ne mɔɔ ɔhilele ye ɛdoavolɛma ne la kɛ neazo, na yɛyɛ mɔɔ ɔhanle ye wɔ Nyamenle duma ne, Ye Belemgbunlililɛ ne nee Ye ɛhulolɛdeɛ nwo la nzonlɛ. (Bɛgenga Mateyu 6:9, 10.) Amumuyɛ ɛyi ewiade ɛhye, yɛɛ menli arane ɛngola ɛnli bɛ maanlema ngyianlɛ nwo gyima. Yemɔti, ɔwɔ kɛ yɛsɛlɛ kɛ yɛ anwuma Selɛ ne duma nwo ɛde na ye Belemgbunlililɛ ne ɛraye Seetan tumililɛ ne ɛvi ɛkɛ. Wɔ mekɛ ɛhye anu noko, yɛbahola yɛabodo Gyihova kɛ ɔmaa bɛyɛ ye ɛhulolɛdeɛ wɔ azɛlɛ ye azo kɛmɔ bɛyɛ ye wɔ anwuma la. Ɛhye ati, bɛmaa yɛyɛ yɛ nye gyɛlɛmgbɛɛnye yɛyɛ nzɛlɛlɛ ne amuala bie.\n‘BƐHƆ ZO BƐZƐLƐ’\n8, 9. Duzu ati a ɔnle kɛ yɛbua Pita nee ɛzoanvolɛma mɔɔ ɛha la ndɛne kɛ bɛlafele wɔ Gɛtesɛmani tola ne anu ɛ?\n8 Ɔnva nwo kɛ Pita dule Keleseɛnema folɛ kɛ “bɛyɛ bɛ nye gyɛlɛmgbɛɛnye bɛyɛ nzɛlɛlɛ” la, ɔdaye mumua ne yeanyɛ ye zɔ wɔ mekɛ bie anu. Mekɛ mɔɔ ɛnee Gyisɛse ɛlɛyɛ nzɛlɛlɛ wɔ Gɛtesɛmani tola ne anu la, ɛnee ɔboka ɛzoanvolɛma ne mɔɔ lafele la anwo. Mekɛ mɔɔ Gyisɛse zele bɛ kɛ ‘bɛzinza na bɛhɔ zo bɛzɛlɛ’ bɔbɔ la, bɛanyɛ.—Bɛgenga Mateyu 26:40-45.\n9 Noko, kɛ anrɛɛ yɛbabua Pita nee ɛzoanvolɛma mɔɔ ɛha la ndɛne kɛ bɛanzinza la, ɔwɔ kɛ yɛkakye kɛ ɛnee bɛvɛ wɔ kenle zɔhane. Bɛzieziele bɛ nwo bɛlile Akpabɛnwo ne wɔ kenle ko zɔhane nɔsolɛ nu. Akee Gyisɛse vale Awulae Nɔsolɛ Aleɛ ne ziele ɛkɛ ɔvale ɔpɛle kilemunli ɔmanle Ngakyelɛlilɛ ne mɔɔ bɛbali ye kenle bie wɔ ye ewule nzi la. (1 Kɔl. 11:23-25) Mekɛ mɔɔ bɛdole ayɛlɛyelɛ edwɛne bɛwiele la, bɛdiale adenle tendenle ekyi bɛvi Gyɛlusalɛm awɔdenle ngyikyi ne mɔ azo “bɛhɔle Ɔlivi Boka ne azo.” (Mat. 26:30, 36) Ɔbayɛ kɛ zɔhane mekɛ ne ɛnee alevinli mu nwiɔ avinli ɛkpa nwo. Saa ɛnee yɛwɔ Gɛtesɛmani tola ne anu bie wɔ zɔhane nɔe ne a, bie a anrɛɛ yɛdayɛ noko yɛlafele. Gyisɛse andendɛ antia bɛ, emomu ɔvile ɛlɔlɛ nu ɔhanle kɛ: “Sunsum ne kulo na nwonane ne anwo ɛnyɛ se.”\nPita dule koti, noko ɔzukoale kɛzi “bɛyɛ bɛ nye gyɛlɛmgbɛɛnye bɛyɛ nzɛlɛlɛ” la (Nea ɛdendɛkpunli 10, 11)\n10, 11. (a) Duzu a Pita zukoale vile mɔɔ dole ye wɔ Gɛtesɛmani tola ne anu la anu a? (b) Kɛzi Pita anwubielɛ ne bahola aboa wɔ ɛ?\n10 Mɔɔ Pita yɛle ye wɔ Gɛtesɛmani tola ne anu la gyegyele ye. Ɔnyianle anwubielɛ mɔɔ yɛ nyane la ɔvile ɔ nye mɔɔ yeanyɛ ye gyɛlɛmgbɛɛnye la anu. Gyisɛse hanle kɛ: “Ɛnɛ nɔe bɛ muala bɛbanriandi bɛagyakyi me.” Noko Pita buale kɛ: “Saa bɛ muala bɛnriandi bɛgyakyi wɔ a me ngome ɛdeɛ, menrɛgyakyi wɔ ɛlɛ!” Gyisɛse buale kɛ Pita bakpo ye fane nsa. Pita gyinlanle ɔ bo zo ne ala hanle kɛ: “Saa ewule nu bɔbɔ a, menrɛha ye ɛlɛ kɛ menze wɔ!” (Mat. 26:31-35) Noko kɛmɔ ɛnee Gyisɛse ɛha ɛdo ɛkɛ la, Pita kpole ye. Gyisɛse ɛkpolɛ ne mɔɔ li awieleɛ la manle Pita zunle “alɔbɔlɛ ɛzunlɛ.”—Luku 22:60-62.\n11 Pita zukoale debie vile ɛhye anu yemɔti yeanlie ɔ nwo yeanli bieko. Ɔda ali kɛ asɔneyɛlɛ a boale ye a. Ɛhye ati a, ɔfɛta kɛ Pita tu folɛ kɛ: “Bɛyɛ bɛ nye gyɛlɛmgbɛɛnye bɛyɛ nzɛlɛlɛ” la. Asoo yɛlɛdi folɛdulɛ ɛhye mɔɔ vi Nyamenle la azo? Bieko, asoo yɛkɔ zo ‘yɛsɛlɛ’ yɛfa yɛkile kɛ yɛfa yɛ nwo yɛto Gyihova anwo zo? (Edw. 85:8) Bɛmaa Pɔɔlo folɛdulɛ ɛhye noko ɛdɛnla yɛ adwenle nu: “Bɛmaa mɔɔ dwenle kɛ ɔgyi boɛ la ɛnlea boɛ na yeandɔ aze.”—1 Kɔl. 10:12.\nBƐBUALE NIHƐMAYA NZƐLƐLƐ NE\n12. Kɛzi Nihɛmaya yɛle neazo kɛnlɛma manle yɛ ɛ?\n12 Maa yɛzuzu Nihɛmaya mɔɔ ɛnee le Pɛhyea Belemgbunli Atazɛzɛse nzasuvolɛ wɔ ɛvoya nnu K.Y.M. la anwo. Nihɛmaya yɛle asɔneyɛlɛ nwo neazo kɛnlɛma. Ɔvale kenle dɔɔnwo ‘ɔhyele ɛhɔne na ɔzɛlɛle Nyamenle’ wɔ ngyegyelɛ mɔɔ ɛnee Dwuuma wɔ nu wɔ Gyɛlusalɛm la anwo. (Nih. 1:4) Mɔɔ Atazɛzɛse bizale ye deɛmɔti ɔ nyunlu ɛyɛ alɔbɔlɛ nee mɔɔ ɔkulo kɛ belemgbunli ne yɛ maa ye la, ɛkɛ ne ala “[Nihɛmaya zɛlɛle] anwuma anwuma Nyamenle ne.” (Nih. 2:2-4) Duzu a vi nu rale a? Gyihova buale ye nzɛlɛlɛ ne na ɔlile Ye menli ne ngyianlɛ nwo gyima kɛmɔ ɔfɛta la. (Nih. 2:5, 6) Nea kɛzi edwɛkɛ ɛhye bamaa Nihɛmaya anwosesebɛ a!\n13, 14. Duzu a ɔwɔ kɛ yɛyɛ na yɛ diedi nu amia amaa yɛahola yɛagyinla mɔdenle mɔɔ Seetan ɛlɛbɔ kɛ ɔto yɛ sa nu la anloa ɛ?\n13 Saa yɛyɛ asɔne dahuu kɛ Nihɛmaya la a, ɔbamaa yɛ diedi ne ayɛ kpole. Mekɛ mɔɔ yɛkɛyɛ bɛtɛɛ la, yɛɛ Seetan atisesebɛ sɔ yɛ nea kpalɛ a. Kɛ neazo la, saa anwodolɛ bie ɛlɛgyegye yɛ a, yɛbahola yɛade nganeɛ kɛ mekɛ mɔɔ yɛfa yɛyɛ ɛzonlenlɛ gyima ne siane biala la ɛnzɔ Nyamenle anye. Yɛ nuhua bie mɔ adwenle bahola azɛkye ɔlua tɛnlabelɛ bie mɔ mɔɔ bɛhɔle nu la ati. Seetan bamaa yɛanyia adwenle kɛ nvasoɛ ɛnle yɛ nwo zo. Ɔta ɔdua yɛ nganeɛdelɛ zo kɛ ɔsɛkye yɛ diedi. Noko akee, saa ‘yɛyɛ yɛ nye gyɛlɛmgbɛɛnye yɛyɛ nzɛlɛlɛ a,’ yɛ diedi ne anu bamia. Ɛhɛe, “bɛva diedi bɛyɛ bɛ sa nu enyinlike, ɔluakɛ yemɔ a bɛbava bɛalie Abɔnsam senle ɛda ne mɔɔ ɔkɛdo la amuala bɛanlua bɛ a.”—Ɛfɛ. 6:16.\nSaa ‘yɛyɛ yɛ nye gyɛlɛmgbɛɛnye yɛyɛ nzɛlɛlɛ a,’ ɔboa ɔmaa yɛgyinla ngyegyelɛ nloa (Nea ɛdendɛkpunli 13, 14)\n14 Saa ‘yɛyɛ yɛ nye gyɛlɛmgbɛɛnye yɛyɛ nzɛlɛlɛ a,’ yɛ nye bala ɛkɛ na saa yɛyia diedi nwo sɔnea arɛlevilɛ nu a, yɛbali konim. Yɛyia diedi nwo sɔnea nee ɛkpɔlɛ a, bɛmaa yɛhakye Nihɛmaya neazo ne na yɛva yɛ nzɛlɛlɛ yɛdo Nyamenle anyunlu. Gyihova angome a bahola aboa yɛ yeamaa yɛali konim wɔ yɛ diedi ne anwo sɔnea nu a.\nSƐLƐ MAA AWIE MƆ\n15. Kpuyia boni mɔ a ɔwɔ kɛ yɛbiza yɛ nwo wɔ nzɛlɛlɛ mɔɔ bɛyɛ bɛmaa awie mɔ la anwo a?\n15 Gyisɛse yɛle modolɛ nzɛlɛlɛ maanle ɛzoanvolɛ Pita amaa ye diedi amkpo aze. (Luku 22:32) Ɛvoya mɔɔ lumua la anu Keleseɛnenli kpalɛ Ɛpafelase zukoale Gyisɛse zɛlɛle manle ɔ mediema mɔɔ bɛwɔ Kɔlɔsae la. Pɔɔlo hɛlɛle bɛ kɛ: “Dahuu ɔkakye bɛ wɔ ye nzɛlɛlɛ nu, kɛ Nyamenle ɛmaa bɛgyinla kpundii, bɛyɛ Kelaese ɛdoavolɛma mɔɔ ati ɛdi, na bɛyɛ tieyɛ bɛmaa Nyamenle ɛhulolɛdeɛ ne.” (Kɔl. 4:12) Ɔwɔ kɛ yɛbiza yɛ nwo kɛ: ‘Asoo meyɛ nzɛlɛlɛ ɛsesebɛ memaa yɛ mediema mɔɔ bɛwɔ ewiade amuala la? Fane nyɛ a meyɛ nzɛlɛlɛ memaa me mediema mɔɔ bɛlɛnwu amaneɛ ɔlua esiane mɔɔ ɔto bɛ la ɛ? Asoo meyɛ nzɛlɛlɛ memaa bɛdabɛ mɔɔ ɛzonlelilɛ wɔ bɛ sa nu wɔ Gyihova ahyehyɛdeɛ ne anu la kenlensa ye? Asoo meyɛ nzɛlɛlɛ kenlensa ye memaa bɛdabɛ mɔɔ bɛwɔ asafo ye anu mɔɔ bɛlɛnwu amaneɛ la ɔ?’\n16. Asoo nzɛlɛlɛ mɔɔ yɛyɛ yɛmaa awie mɔ la anwo hyia? Kilehile nu.\n16 Nzɛlɛlɛ mɔɔ yɛfa yɛto Gyihova Nyamenle anyunlu wɔ awie mɔ duma nu la kola boa kpalɛ. (Bɛgenga 2 Kɔlentema 1:11.) Ɔwɔ nuhua kɛ tɛ awie a kile mɔɔ ɔwɔ kɛ Gyihova yɛ la ɛdeɛ, noko saa ye azonvolɛ dɔɔnwo sɛlɛ fane dɔɔnwo wɔ debie bie anwo a, ɔkola ɔbua bɛ nzɛlɛlɛ ne. Yemɔti, ɔwɔ kɛ yɛfa nwolɛ adenle mɔɔ yɛlɛ nee ɛzonlelilɛ mɔɔ yɛlɛ kɛ yɛbayɛ nzɛlɛlɛ yɛamaa awie mɔ la anyebolo zo. Kɛmɔ Ɛpafelase yɛle la, ɔwɔ kɛ yɛfi ahonle nu yɛkulo yɛ mediema Keleseɛnema na yɛdwenle bɛ nwo ɔlua nzɛlɛlɛ mɔɔ yɛbayɛ yɛamaa bɛ la azo. Saa yɛyɛ ye zɔ a yɛ nye balie ɔluakɛ, “nyilalɛ dɔɔnwo wɔ ɛmanlɛ nu tɛla ɛlielɛ.”—Gyi. 20:35.\n‘YƐ NGOANELIELƐ ƐBIKYE’\n17, 18. Kɛzi ‘bɛ nye mɔɔ bɛyɛ ye gyɛlɛmgbɛɛnye bɛyɛ nzɛlɛlɛ la’ kola boa yɛ ɛ?\n17 “Aledwolɛ ne asɛɛ ɛze, alehyenlɛ ɛbikye.” Kolaa na Pɔɔlo aha edwɛkɛ ɛhye la, ɔhɛlɛle kɛ: “Ɛhye mɔ amuala anzi, ɔwɔ kɛ bɛnwu kɛ mekɛ ɛdwu mɔɔ ɔwɔ kɛ bɛfi nlafelɛ nu bɛdwazo a. Ɔluakɛ ngoanelielɛ mekɛ ne ɛbikye ɛdɛla kɛmɔ yɛzuzule ye wɔ mekɛ mɔɔ yɛlumuale yɛnyianle diedi ne la.” (Wulo. 13:11, 12) Nyamenle ewiade fofolɛ ne ɛbikye, na yɛ ngoanelielɛ ne noko ɛbikye ɛdɛla kɛmɔ bie a yɛsuzu la. Ɔnle kɛ yɛda wɔ sunsum nu yɛɛ ɔnle kɛ yɛmaa ninyɛne mɔɔ wɔ ewiade la noko twehwe yɛ adwenle na ɔsɛkye mekɛ mɔɔ yɛbava yɛayɛ Gyihova nzɛlɛlɛ la. Emomu, bɛmaa ‘yɛyɛ yɛ nye gyɛlɛmgbɛɛnye yɛyɛ nzɛlɛlɛ.’ Saa yɛyɛ zɔ a, ɔbamaa yɛayɛ “menli mɔɔ bɛ ɛbɛla nwo te saanwu na bɛtu bɛ nwo bɛmaa Nyamenle” wɔ mekɛ mɔɔ yɛlɛkendɛ Gyihova kenle ne la. (2 Pita 3:11, 12) Ɔwɔ kɛ yɛmaa yɛ ɛbɛlabɔlɛ da ali kɛ yɛlɛsinza wɔ sunsum nu na yɛdie yɛdi kɛ ewiade awieleɛ ne ɛbikye. Yemɔti bɛmaa ‘yɛyɛ nzɛlɛlɛ dahuu.’ (1 Tɛs. 5:17) Bieko, bɛmaa yɛzukoa Gyisɛse yɛhɔ ɛleka koonwu yɛhɔyɛ yɛ nzɛlɛlɛ. Saa yɛtɔ yɛ rɛle aze yɛfa yɛ nzɛlɛlɛ yɛto Gyihova anyunlu a, ɔbamaa yɛabikye ye kpalɛ. (Gye. 4:7, 8) Ɛhye bayɛ nyilalɛ kpole!\n18 Baebolo ne ka kɛ: “Mekɛ mɔɔ Gyisɛse wɔ ewiade ye anu la, ɔvale ɛzunlɛ nee nyane ɔdeɛdeanle nu ɔvale ye nzɛlɛlɛ ɔdole Nyamenle mɔɔ yemɔ ala a kɛhola kɛye ye kɛvi ewule nu la anyunlu. Kɛmɔ ɔhanle ɔ nwo aze na ɔvale ɔ nwo amuala ɔmanle la ati, Nyamenle diele ye.” (Hib. 5:7) Gyisɛse yɛle modolɛ nzɛlɛlɛ bizale debie mɔɔ ɔhyia nwolɛ la na ɔlile nɔhalɛ ɔmanle Nyamenle ɔhɔle ewule nu. Ɔlua ɛhye ati, Gyihova liele ye kulovolɛ Ralɛ ne na ɔmanle ye damɛnlangoate ngoane wɔ anwuma. Yɛdayɛ noko yɛbahola yɛali nɔhalɛ yɛamaa yɛ anwuma Selɛ ne ɔnva nwo sɔnea nee ngyegyelɛ mɔɔ yɛbahɔ nuhua kenlebie la. Nɔhalɛ nu, saa yɛbahola yɛanyia dahuu ngoane a, kyesɛ ‘yɛyɛ yɛ nye gyɛlɛmgbɛɛnye yɛyɛ nzɛlɛlɛ.’\nFa nwa awie Fa nwa awie “Bɛyɛ Bɛ Nye Gyɛlɛmgbɛɛnye Bɛyɛ Nzɛlɛlɛ”


Ayezaya 48 | Yintanɛte Zo Baebolo | Ewiade Fofolɛ Ngilebɛbo\nBɛdea Yizilayɛ na bɛde ɔ nwo (1-11)\nGyihova badwazo atia Babelɔn (12-16a)\nNvasoɛ wɔ Nyamenle ngilehilelɛ zo (16b-19)\n“Bɛvi Babelɔn bɛhɔ!” (20-22)\n48 O Gyekɔbo abozoamra, bɛdie ɛhye,Bɛmɛ mɔɔ bɛfa Yizilayɛ duma bɛfɛlɛ bɛ nwo+Na bɛvi Dwuda anu,*Bɛmɛ mɔɔ bɛfa Gyihova duma bɛka ndane,+Na bɛsɛlɛ Yizilayɛ Nyamenle ne,Noko bɛnyɛ ye wɔ nɔhalɛ nee tenleneyɛlɛ nu la.+ 2 Ɔluakɛ bɛfa suakpole nwuanzanwuanza+ ne duma bɛfɛlɛ bɛ nwoNa bɛkpondɛ moalɛ bɛfi Yizilayɛ Nyamenle ne,+Mɔɔ ye duma a le ɛlɔne Gyihova la ɛkɛ. 3 “Menganle ninyɛne dɛba* ne mɔ anwo edwɛkɛ mengilele bɛ mekɛ tendenle. Ɔvi me nloa anu a ɔvindele a,Yɛɛ memaanle bɛnwunle ye.+ Menyɛle nwolɛ debie arɛlevilɛ nu, na ɔyɛle zɔ.+ 4 Kɛmɔ meze kɛ ɛ nzo yɛ se la ati—Ɛ kɔme le kɛ bulalɛ yɛɛ ɛ nwoma le kɛ kɔbele+— 5 Menganle mengilele wɔ mekɛ tendenle. Kolaa na yeayɛ zɔ la, memaanle ɛdele,Amaa wɔanga kɛ, ‘Me ananze ne a ɛyɛ ɛhye a;Me ananze mɔɔ meze nee me bulalɛ ananze ne a hanle ɛhye a.’ 6 Wɔde na wɔnwu ɛhye mɔ amuala. Ɛnrɛha nwolɛ edwɛkɛ ɔ?+ Ɔvi ɛnɛ mɔɔ kɔ la, melɛka ninyɛne fofolɛ nwo edwɛkɛ meahile wɔ,+Fealeranu ninyɛne mɔɔ ɛnze nwolɛ ɛhwee la. 7 Kɛkala a melɛbɔ ninyɛne ɛhye mɔ a, na bɛnle ɛkɛ ne dɛba,Ninyɛne mɔɔ ɛtɛtele nwolɛ edwɛkɛ ɛlɛ badwu ɛnɛ la,Amaa wɔanga kɛ, ‘Nea! Meze bɛ dɛba.’ 8 Kyɛkyɛ, ɛtɛtele+ yɛɛ ɛnze,Dɛba ne ɛnee ɛ nzo ɛtɛbukele. Ɔluakɛ meze kɛ ɛle mɛlɛbɛla,+Na ɔvi wɔ awolɛ nu, bɛfɛlɛ wɔ mɛladonlɛnli.+ 9 Noko me duma ne ati, mebahomo me ɛya ne azo;+Me ayɛlɛyelɛ ne ati, mebazɔ me nwo,Na menrɛbɔ ɛ bo zo.+ 10 Nea! Medu wɔ nu evinli, noko ɔnle kɛ dwɛtɛ fufule ɛdeɛ ne la.+ Meva amaneɛnwunlɛ mokyea mɔɔ bɛkolo debie wɔ zo la mezɔ wɔ menlea.*+ 11 Medame mumua ne ati, medame mumua ne ati mebayɛ,+Duzu ati a ɔwɔ kɛ memaa bɛgua me nwo evinli ɛ?+ Menva me anyunlunyia memmaa awie gyɛne biala.* 12 O Gyekɔbo, tie me, yɛɛ wɔmɔ Yizilayɛ mɔɔ mevɛlɛ wɔ la. Kɛ mede ala ɛne.+ Medame a mele alimoa ne a; medame noko a mele awieleɛ ne a.+ 13 Me sa a dole azɛlɛ ye adiabo a,+Yɛɛ me sa fema ne a dɛlɛle anwuma anu a.+ Saa mefɛlɛ bɛ a, bɛ muala bɛdwazo. 14 Bɛ muala bɛboɔboa bɛ nloa na bɛdie. Bɛ nuhua boni a ɛva ninyɛne ɛhye mɔ ɛdo gua a? Gyihova ɛhulo ye.+ Ɔbava mɔɔ ɔkulo la yeayɛ Babelɔn,+Yɛɛ ɔ sa bara Kaledeama anwo zo.+ 15 Medame a meha a, yɛɛ medame a mevɛlɛ ye a.+ Meva ye mera, na mɔɔ ɔbayɛ la bawie ye boɛ.+ 16 Bɛbikye me na bɛdie ɛhye. Ɔvi mɔlebɛbo ne amuala meanga edwɛkɛ wɔ fealeranu.+ Mekɛ mɔɔ ɔzile la, ɛnee mewɔ ɛkɛ.” Na kɛkala, Tumivolɛ Awulae Gyihova ɛzoa me nee ye sunsum ne. 17 Edwɛkɛ mɔɔ Gyihova wɔ kpɔnevolɛ, Yizilayɛ Nwuanzanwuanza Ko ne ɛha la ɛne:+ “Medame Gyihova a mele wɔ Nyamenle a,Ahenle mɔɔ kilehile wɔ ɔmaa ɔwie wɔ boɛ,*+Ahenle mɔɔ kile wɔ adenle mɔɔ ɔwɔ kɛ ɛdua nu la.+ 18 Saa ɛyɛ ɛnzolɛ wɔadie me mɛla ne mɔ a,+ Anrɛɛ wɔ anzodwolɛ bayɛ kɛ azule+Na wɔ tenleneyɛlɛ ayɛ kɛ nyevile azɛlɛkye.+ 19 Ɛ mra nee ɛ bo zo amra bazo kɛ ɛnwea.+Bɛ duma ɛnrɛminli anzɛɛ ɛnrɛzɛkye Wɔ me nyunlu ɛlɛ.” 20 Bɛvi Babelɔn bɛhɔ!+ Bɛnriandi bɛvi Kaledeama anwo! Bɛva fɛlɛkolilɛ bɛbɔ ye nolo! Bɛha bɛmaa bɛde!+ Bɛmaa ɔdwu azɛlɛ ne ɛleka biala.+ Bɛha kɛ: “Gyihova ɛkpɔne ye sonvolɛ Gyekɔbo.+ 21 Mekɛ mɔɔ ɔ nee bɛ lua ɛsɛlɛ ne azo la, nzuhɔne angu bɛ.+ Ɔmaanle nzule vi bodane nu zenle maanle bɛ;Ɔkpukele bodane ɔmaanle nzule vi nu vindele.”+ 22 Gyihova se, “Anzodwolɛ ɛnle ɛkɛ ɛmmaa amumuyɛma.”+\n^ Hibulu aneɛ nu, “bɛvi Dwuda nzule nu.”\n^ Hibulu aneɛ nu, “alimoa ninyɛne.”\n^ Anzɛɛ “menleɛnlea wɔ nu.” Anzɛɛ ɔkola ɔkile, “meye wɔ.”\n^ Anzɛɛ “Me nee awie biala ɛngyɛ me anyunlunyia.”\n^ Anzɛɛ “wɔ wɔ boɛyɛlɛ ti.”


Asoo Easter le Keleseɛnema ɛvoyia?\nKENGA YE WƆ Afrikaans Albanian Amharic Arabic Armenian Armenian (West) Aymara Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hiri Motu Hungarian Igbo Iloko Indonesian Italian Japanese Kamba Karen (S'gaw) Kazakh Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Mizo Myanmar Ndebele Ndonga Nepali Ngabere Niuean Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Polish Portuguese (Brazil) Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Xhosa Yoruba Zapotec (Isthmus) Zulu\nKENGAVOLƐMA BIZA KƐ . . .\nAsoo Amgba Easter Le Keleseɛnema Ɛvoyia?\nEncyclopædia Britannica ne ka Easter anwo edwɛkɛ kɛ ɔle “Gyisɛse Kelaese Ewudwazo ɛvoyia titile mɔɔ Keleseɛne asɔne ne mɔ di a.” Noko akee, asoo ɔle Keleseɛnema ɛvoyia ɔ?\nAmaa wɔahile kɛ debie bie le nɔhalɛ bɔkɔɔ la, ɔwɔ kɛ ɛnwu nwolɛ edwɛkɛ kɔsɔɔti. Zɔhane ala yɛɛ amaa yɛanwu kɛ Easter le Keleseɛnema ɛvoyia la, ɔhyia kɛ yɛnwu edwɛkɛ dɔɔnwo mɔɔ bɛha bɛvane Easter anwo la.\nMɔɔ lumua la, Gyisɛse zele ye ɛdoavolɛma ne kɛ bɛhakye ye ewule ne, tɛ ye ewudwazo ne ɔ. Ɛzoanvolɛ Pɔɔlo vɛlɛle ɛvoyia ɛhye ‘Awulae Nɔsolɛ Aleɛ.’—1 Kɔlentema 11:20; Luku 22:19, 20.\nBieko, Britannica ne ka kɛ amaamuo dɔɔnwo mɔɔ bɛyɛ ye wɔ Easter nu la “ɛnvane” Gyisɛse ewudwazo ne anwo, “emomu bɛnyianle bɛvile sonla amaamuo nu.” Kɛ neazo la, The Encyclopedia of Religion ne ka kolonvia nee asoasoa mɔɔ le Easter sɛkɛlɛneɛ titile anwo edwɛkɛ la, ɔse: “Kolonvia nee asoasoa ne gyi ɛkɛ maa ngoane fofolɛ mɔɔ vi ewule nu ɛlɛfi kolonvia abonle (ɛsesebɛ) ne anu avinde la anwo sɛkɛlɛneɛ.” Ɔdoale zo kɛ: “Ɛnee bɛze kɛ asoasoa le awolɛ nwo sɛkɛlɛneɛ, yemɔti ɔgyi ɛkɛ ɔmaa nyenyesuo mekɛ ne.”\nBenleravolɛ bie mɔɔ bɛfɛlɛ ye Philippe Walter na ɔkɛlɛ tetedwɛkɛ mbuluku la hilele kɛzi amaamuo ɛhye rabokale Easter ɛvoyia ne anwo la anu. Ɔhɛlɛle kɛ “mekɛ mɔɔ bɛkakyi awozonlezonlenlɛma bɛamaa bɛarayɛ Keleseɛnema la,” ɛnee ɔnyɛ se kɛ bɛbava awozonlezonlenlɛma ɛvoyia mɔɔ bɛdi “wɔ ɛyɛyɛlɛ mekɛ nu kɔdwu nyenyesuo mekɛ nu la” bɛayɛ ye kɛ asɛɛ Gyisɛse ewudwazo ne la. Walter doale zo kɛ, ɛnee ɔle adenle titile mɔɔ bɛlɛdua zo bɛala “Keleseɛnema ɛvoyia” ali wɔ awozonlezonlenlɛma kalenda ne azo, amaa yeabuke adenle yeamaa menli dɔɔnwo ahakyi.\nMenli mɔɔ “bɛkakyi bɛ bɛamaa bɛayɛ Keleseɛnema” la angɔ zo wɔ mekɛ mɔɔ ɛnee ɛzoanvolɛma ne wɔ ɛkɛ la, ɔluakɛ ‘bɛzile’ awozonlezonlenlɛma ne adenle. (2 Tɛsalonaekama 2:7) Ɛzoanvolɛ Pɔɔlo bɔle kɔkɔ kɛ ‘saa ɔkɔ a’ menli “badwazo araha edwɛkɛ adalɛ ahwe diedima ne bie mɔ ahɔli bɛ nzi.” (Gyima ne 20:29, 30) Ɛvoya mɔɔ lumua la ɛlɛkɔ ye awieleɛ la, ɛzoanvolɛ Dwɔn hɛlɛle kɛ ɛnee menli bie mɔ ɛbɔ ɔbo ɛlɛbɛlɛbɛla Keleseɛnema ne. (1 Dwɔn 2:18, 26) Awieleɛ kolaa ne, ɔmanle bɛliele awozonlezonlenlɛma amaamuo dɔɔnwo bɛdole nu.\n“Bɛ nee bɛdabɛ mɔɔ bɛnlie Kelaese bɛnli la mmatu.”—2 Kɔlentema 6:14\nNoko akee, bie mɔ bade nganeɛ kɛ Easter amaamuo ne ɛnle ɛtane ɔluakɛ ɔbamaa “awozonlezonlenlɛma” ade Gyisɛse ewudwazo ne abo kpalɛ. Noko akee, anrɛɛ Pɔɔlo ɛnrɛlie ɛnrɛdo nu ɛlɛ. Ɔnwunle awozonlezonlenlɛma amaamuo dɔɔnwo wɔ mekɛ mɔɔ ɔkɔ Wulomu Maanle ne anu la ɛdeɛ, noko yeanlie biala yeando nu kɛ ɔdua zo yeamaa menli ne anyia Gyisɛse anwo ndelebɛbo kpalɛ. Emomu, ɔbɔle Keleseɛnema kɔkɔ kɛ: “Bɛ nee bɛdabɛ mɔɔ bɛnlie Kelaese bɛnli la mmatu. Kɛ ɔkɛyɛ na kpalɛ nee ɛtane adila agɔnwolɛ ɛ? Kɛ ɔkɛyɛ na wienyi nee awozinli abɔ nu adɛnla ɛ? ‘Yemɔti kɛ [Gyihova] se la ɛne, Bɛgyakyi bɛ na bɛhwe bɛ nwo bɛvi bɛ nwo. Bɛmmafa bɛ sa bɛka debie mɔɔ anwo ɛnde la, na menwɔlie bɛ.’”—2 Kɔlentema 6:14, 17.\nDuzu a yɛnyia yɛvi neɛnleanu ekyi mɔɔ yɛyɛ wɔ edwɛkɛ ne anwo la anu ɛ? Yerala ali wienyi kɛ Easter ɛnle Keleseɛnema ɛvoyia.\nSukoa ninyɛne nnu mɔɔ bɛyɛ ye wɔ Easter nu la anwo debie.\nGyisɛse Ewudwazo Ne Kile Dahuu Ngoane!\nDwenle nwolɛ nea, dahuu ngoane mɔɔ nyane, amaneɛnwunlɛ, anzɛɛ alɔbɔlɛlilɛ ɛnle nu la.\nƆwɔ Kɛ Kilisienema Di Bolonyia Ɔ?\nAsoo menli mɔɔ ɛnee bikye Gyisɛse kpalɛ la lile Bolonyia ɔ?\nNvonleɛ Boni A Wɔ Bolonyia Amaamuo Nwo A?\nSaa bɔbɔ Bolonyia amaamuo ne vi awozonlezonlenlɛ nu a, asoo ɔwɔ kɛ ɛhye si awie adenle kɛ ɔkɛli bie ɔ?\nBolonyia Nwo Nɔhalɛ Edwɛkɛ Boni A Wɔ Ɛkɛ A?\nƐleka mɔɔ Bolonyia abo vi la bazi ɛ nwo.\nNwane A Bɔle Nyamenle A?\nNdelebɛbo ɛnle nu kɛ ɛbalie wɔali kɛ Nyamenle wɔ ɛkɛ dahuu ɔ?\nFa nwa awie Fa nwa awie Asoo Amgba Easter Le Keleseɛnema Ɛvoyia?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Duzu A Gyisɛse—Balua Zo Alie Ngoane A?\nFa nwa awie Fa nwa awie ƐZINZALƐ ARANE Duzu A Gyisɛse—Balua Zo Alie Ngoane A?\nDuzu A Gyisɛse—Balua Zo Alie Ngoane A?\nƐZINZALƐ ARANE Duzu A Gyisɛse—Balua Zo Alie Ngoane A?


Awolɛyelɛ 3 | Yintanɛte Zo Baebolo | Ewiade Fofolɛ Ngilebɛbo\nGyɛlɛmaya da ye nganeɛdelɛ nee anyelazo ali\n“Mebazi abotane meahendɛ” (21)\nNyamenle anwunvɔnezelɛ yɛ fofolɛ alehyenlɛ biala (22, 23)\nNyamenle le kpalɛ maa bɛdabɛ mɔɔ bɛfa bɛ nye bɛto ɔ nwo zo la (25)\nƆle kpalɛ kɛ mgbavolɛ kɛzoa gyɛnvayile ne (27)\nNyamenle ɛva amungu ɛzi ɔ nwo ɛkɛ ne ɛralɛ adenle (43, 44)\nא [Aleph] 3 Mame a mele nrenyia ne mɔɔ ye ɛyavalɛ kpɔma ne ati menwu amaneɛ la. 2 Yedu me na yemaa melua awozinli nu, tɛ wienyi nu.+ 3 Nɔhalɛ nu, dahuu ɔ sa gyi me nwo wɔ alehyenlɛ biala anu.+ ב [Beth] 4 Yemaa menwa na me nwonane ɛwie;Yebubu me mbowule nu. 5 Yelie me nwo bane; yemaa pɔezen ɛnwonle+ nee ngyegyelɛ ɛbɔ me ɛyia. 6 Yetinlitinli me nwo zo yemaa medɛnla awozinli nu, kɛ mowuamra ala la. ג [Gimel] 7 Yelie me nwo bane, amaa meangola nriandi;Yeva kɔbele kyeenyi ɛlomboɛ yegua me.+ 8 Saa mesu ɛsesebɛ kɛ mekpondɛ moalɛ a, ɔndie me asɔneyɛlɛ ne.*+ 9 Yeva awolɛ mɔɔ bɛkpukekpuke la yedua me ndenle;Yemaa me ndenle ɛhyeɛhyea.+ ד [Daleth] 10 Yeyɛ kɛ ezizile la yebu yezia me, yeyɛ kɛ awenade mɔɔ ɛhɔvea la.+ 11 Yepia me yevi adenle ne azo na yetete me nu azinli azinli;*Yemaa medɔ mgbane.+ 12 Yekpo* ye ɛda ne, yedende ye ɛda baka ne wɔ me nwo zo. ה [He] 13 Yeye ɛda mbaka* wɔ ye kodoku ne anu yeva yewowɔ me kilenzia ne anu. 14 Me nwo ɛyɛ ɛzelekɛ ɛmaa menli kɔsɔɔti, bɛfa me bɛto edwɛne alehyenlɛ biala. 15 Yemaa ninyɛne ɛnwonle ɛyi me ko na menlo ɛnwonle.+ ו [Waw] 16 Yeva awozaka yebubu me gye;Yezuhu me yedo nzonle nu.+ 17 Ɛmmaa mennyia anzodwolɛ; me rɛle ɛvi debie kpalɛ. 18 Ɔti meka kɛ: “Me anyunlunyia nee me anyelazo mɔɔ wɔ Gyihova anu la ɛwie.” ז [Zayin] 19 Kakye me amaneɛnwunlɛ nee sua mɔɔ menlɛ ye la,+ ɛnwonle ne yɛɛ pɔezen ɛnwonle ne.+ 20 Ɛbahakye na wɔara me nwo ɛkɛ wɔaraboa me.+ 21 Mekakye ɛhye wɔ me ahonle nu; ɛhye ati a mebazi abotane meahendɛ wɔ la.+ ח [Heth] 22 Gyihova ɛlɔlɛ kpundii ne ati a yɛtɛminlinle a,+Ɔluakɛ ye anwunvɔnezelɛ ɛnwie.+ 23 Bɛyɛ fofolɛ alehyenlɛ biala;+ wɔ nɔhalɛlilɛ zonle.+ 24 Meha kɛ,* “Gyihova le me kyɛfoa,+ ɛhye ati a mebazi abotane meahendɛ ye la.”+ ט [Teth] 25 Gyihova le kpalɛ maa awie mɔɔ fa ɔ nye to ɔ nwo zo la,+ awie* mɔɔ kɔ zo kpondɛ ye la.+ 26 Ɔle kpalɛ kɛ ɛkɛyɛ koonwu* ɛkɛhendɛ+ Gyihova ngoanelielɛ ne.+ 27 Ɔle kpalɛ kɛ nrenyia kɛzoa gyɛnvayile ne wɔ ye mgbavolɛ nu.+ י [Yod] 28 Saa Ɔfa adesoa ɛhye ɔsoa ye a, maa ɔ ngome ɔdɛnla aze koonwu.+ 29 Maa ɔhwi ɔ nloa aze;+ bie a anyelazo wɔ ɛkɛ.+ 30 Maa ɔva ɔ nzo ɔmaa ahenle mɔɔ bɔ nu la; maa ɔdie ye aholoba ne amuala. כ [Kaph] 31 Ɔluakɛ Gyihova ɛnrɛkpo yɛ dahuu.+ 32 Yemaa yɛli nyane ɛdeɛ, noko ɔbaze yɛ anwunvɔne kɛ mɔɔ ye ɛlɔlɛ kpundii ne bebelebe de la.+ 33 Ɔluakɛ ɔnle ye ahonle nu kɛ ɔmaa alesama anwu amaneɛ anzɛɛ ɔkile bɛ nyane.+ ל [Lamed] 34 Kɛ awie bɛtɛ azɛlɛ ye azo pilizama kɔsɔɔti wɔ ɔ gyakɛ abo,+ 35 Kɛ bɛnrɛbua awie ndɛne fɔɔnwo wɔ Anwuma Anwumanli ne anyunlu,+ 36 Kɛ awie sisi sonla wɔ ye edwɛkɛlilɛ nu—Gyihova ɛnlie ninyɛne ɛhye mɔ ɛndo nu. מ [Mem] 37 Akee, nwane a kola ka edwɛkɛ maa ɔba nu mɔɔ Gyihova ɛtɛkanle a? 38 Ninyɛne ɛtane nee ninyɛne mgbalɛ,Ɛmbɔ nu ɛnvinde Anwuma Anwumanli ne anloa anu. 39 Duzu ati a ɔwɔ kɛ sonla mɔɔ de ngoane nu la tendɛ ɔ nzo abo wɔ mɔɔ vi ye ɛtane nu kɛra la anwo ɛ?+ נ [Nun] 40 Bɛmaa yɛnleɛnlea yɛ ndenle nu na yɛvedevede nu,+ na yɛzia yɛhɔ Gyihova ɛkɛ.+ 41 Bɛmaa yɛmaa yɛ ahonle nee yɛ sa zo yɛhile Nyamenle wɔ anwuma:+ 42 “Yɛyɛ ɛtane yɛɛ yɛde atua,+ na ɛtɛfale ɛtɛkyɛle yɛ.+ ס [Samekh] 43 Wɔva ɛya wɔzi yɛ adenle;+Wɔvoa yɛ ndinlizo* wɔhu yɛ mɔɔ ɛ kunlu anyelɛyela wɔ a.+ 44 Wɔva amungu wɔzi* ɛ nwo ɛkɛ ne ɛralɛ adenle, amaa yɛ asɔneyɛlɛ anva nu amba.+ 45 Wɔmaa yɛyɛ ewula nee fovolɛ wɔ maanle maanle ne mɔ anu.” פ [Pe] 46 Yɛ kpɔvolɛma kɔsɔɔti tendɛ tia yɛ.+ 47 Ɛzulolɛ nee ahuma, ɛzɛkyelɛ nee azedɔlɛ ɛva yɛ aze.+ 48 Me menli ne azedɔlɛ ne ati, me nye la monle nu.+ ע [Ayin] 49 Ɛzunlɛ ala a mesu a, menrɛgyakyi,+ 50 Kɔkpula kɛ Gyihova vi anwuma kɛzi ɔ ti aze kɛnwu ye.+ 51 Ɔlua me suakpole ne amra mraalɛ ne mɔ ati, me nye ɛmaa meli nyane.+ צ [Tsade] 52 Mgbane gyɛne nu ala, me kpɔvolɛma ɛhye me kɛ aloma la. 53 Bɛpɛ me ngoane zo wɔ kuma nu; bɛtoto awolɛ bɛbɔ me. 54 Nzule bule vale me ti zo na menganle kɛ: “Mewie!” ק [Qoph] 55 O Gyihova, membɔle wɔ duma menvɛlɛle wɔ wɔ kuma ne abo lɔ.+ 56 Tie me ne; mmatuodua ɛ nzo kɛ ɛnrɛdie me ɛzunlɛ, ɛnrɛlie me. 57 Ɛhwenle ɛbikyele me wɔ kenle mɔɔ menvɛlɛle wɔ la. Ɛhanle kɛ: “Mmasulo.” ר [Resh] 58 O Gyihova, wɔli me edwɛkɛ wɔmaa me, wɔlie me ngoane.+ 59 O Gyihova, wɔnwu ɛtane mɔɔ bɛva bɛyɛ me la, mesɛlɛ wɔ bua ndɛne fɔɔnwo maa me.+ 60 Wɔnwu bɛ nzenralɛlilɛ ne amuala, adwenle ɛtane mɔɔ bɛva ye me nwo la amuala. ש [Sin] anzɛɛ [Shin] 61 O Gyihova, wɔde bɛ aholoba ɛbɔlɛ ne, adwenle ɛtane ne mɔɔ bɛva ye me nwo la amuala,+ 62 Menli mɔɔ dwazo tia me la anloa anu edwɛkɛ nee bɛ nvonloma ɛbɔlɛ tia me alehyenlɛ ne anu amuala. 63 Nea bɛ; saa bɛde aze anzɛɛ bɛgyi nzisi a, bɛgolo me nwo wɔ bɛ edwɛne ɛdolɛ nu! ת [Taw] 64 O Gyihova, ɛbanlea bɛ nyɛleɛ nwo wɔadua bɛ kakɛ. 65 Munzule mɔɔ ɛbamaa yeado bɛ la a le kɛ ɛbamaa bɛ ahonle ayɛ se. 66 Gyihova, ɛbava ɛya wɔavoa bɛ na wɔazɛkye bɛ wɔavi aleɛabo.\n^ Anzɛɛ “ɔsi me asɔneyɛlɛ ne adenle.”\n^ Anzɛɛ ɔkola ɔkile, “yemaa meyɛ mgbane.”\n^ Anzɛɛ “Yezua.”\n^ Hibulu aneɛ nu, “mralɛ mrenyia.”\n^ Anzɛɛ “Me ɛkɛla se.”\n^ Anzɛɛ “ɛkɛzi abotane.”\n^ Anzɛɛ “Wɔdoa yɛ.”\n^ Anzɛɛ “wɔdua.”


Bɛ Nwo Edwɛkɛ Nwo Banebɔlɛ Ngyehyɛleɛ | JW.ORG\nBɛ Nwo Edwɛkɛ Nwo Banebɔlɛ Ngyehyɛleɛ\nƆlua ngyinlazo mɔɔ wɔ Baebolo ne anu la ati Gyihova Alasevolɛ ahyehyɛdeɛ ne bu nwolɛ adenle mɔɔ awie biala lɛ wɔ ye fealeranu edwɛkɛ nwo la kpalɛ. Ahyehyɛdeɛ ne ze ye kɛ adwelielilɛ mɔɔ anu la ɛkɛ, ɛ nwo edwɛkɛ anzɛɛ wɔ fealeranu edwɛkɛ mɔɔ ɔ sa baha ye la anwo hyia amaa yeali Gyihova Alasevolɛ ngyianlɛ, ye ɛzonlenlɛ nee moalɛ nwo gyima mɔɔ ɔyɛ nee ɛzonlelilɛ mɔɔ boka nwo kɛ ɔbahɔ zo yeali nɔhalɛ na yeanlea kɛ ɔbabɔ wɔ edwɛkɛ ne anwo bane kpalɛ la anwo gyima. (Mrɛlɛbulɛ 15:22; 25:9) Fealeranu edwɛkɛ mɔɔ bɛbɔ nwolɛ bane la anwo hyia ye kpalɛ.—Mrɛlɛbulɛ 20:19.\nMaanle dɔɔnwo ɛyɛ mɛla mɔɔ bɔ nwolɛ adenle mɔɔ menli lɛ ye wɔ bɛ fealeranu edwɛkɛ nwo la anwo bane. Kolaa na bayɛ fealeranu edwɛkɛ nwo banebɔlɛ mɛla ne bɔbɔ la, ɛnee Gyihova Alasevolɛ ahyehyɛdeɛ ne kile ɛbulɛ kpole maa fealeranu edwɛkɛ. Gyihova Alasevolɛ ahyehyɛdeɛ ne bahɔ zo abɔ fealeranu edwɛkɛ ɛhye mɔɔ bɛva bɛmaa ye la anwo bane kpalɛ kɛ mɔɔ bɛyɛ ye dɛba na bɛhɛlɛ bɛdo ɛkɛ wɔ mɛla ɛhye anu la.\nƐleka Mɔɔ Ɔyɛ Gyima Ɔdwu La\nMɛla ɛhye yɛ gyima wɔ Gyihova Alasevolɛ ahyehyɛdeɛ ne amuala anu mɔɔ ɔfese ngakyile ne mɔ mɔɔ wɔ ewiade amuala gyi ɛkɛ ne maa ye la.\nBɛ Nwo Edwɛkɛ Nwo Banebɔlɛ\nGyihova Alasevolɛ ahyehyɛdeɛ ne dua ngyinlazo ɛhye mɔ azo a ɔfa ɛ nwo edwɛkɛ ne ɔdi gyima a:\nƆbava ɛ nwo edwɛkɛ ne yeali gyima wɔ mɛla adenle zo mɔɔ edwɛkɛ biala ɛnle nwo a.\nƆbava ɛ nwo edwɛkɛ ne yeali gyima wɔ adenle mɔɔ baboa Gyihova Alasevolɛ ɛzonlenlɛ gyima ne nee moalɛ nwo gyima mɔɔ ɔyɛ la ala.\nƐ nwo edwɛkɛ ne bayɛ pɛpɛɛpɛ yɛɛ ɔbanlea kɛ ɔle ye mekɛ nu ɛdeɛ. Saa ahyehyɛdeɛ ne te kɛ nvonleɛ wɔ nwo a, ɔbahakyi ye ndɛndɛ.\nƆbava ɛ nwo edwɛkɛ ne yeazie wɔ mekɛ tendenle mɔɔ ahyehyɛdeɛ ne bahyia nwo la.\nƆbahile ɛbulɛ kpalɛ yeamaa fanwodi mɔɔ menli ne lɛ ye la.\nYɛbalua ahyehyɛdeɛ ne ngyehyɛleɛ zo yeabɔ edwɛkɛ biala mɔɔ fale ɛ nwo la anwo bane amaa menli mɔɔ mɛla ɛtɛmaanle bɛ adenle la asa anga ye. Bɛva password bɛdo kɔmpita biala mɔɔ ɛ nwo edwɛkɛ wɔ zo la azo ɔti menli mɔɔ bɛmaa bɛ adenle ala la a kola fa di gyima a. Bɛkpɔne gyima a bɛtoto ɔfese ne mɔ anu yɛɛ menli mɔɔ lɛ adenle la ala a kola wolo ɛkɛ ne a.\nBɛnrɛva edwɛkɛ biala mɔɔ fale ɛ nwo la bɛnrɛmaa ɔfese gyɛne kyesɛ bɛfa bɛayɛ yɛ ɛzonlenlɛ ne anwo debie anzɛɛ bɛfa bɛaboa moalɛ gyima mɔɔ Gyihova Alasevolɛ ahyehyɛdeɛ ne ɛlɛyɛ mɔɔ Gyihova Alasevolɛ kɔsɔɔti ɛlie ɛdo nu ɔlua bɛ ɛhulolɛ nu mɔɔ bɛvi bɛlie bɛdo nu kɛ bɛle Gyihova Alasevolɛ ne mɔɔ anu ko la azo.\nƐ Nwo Edwɛkɛ Nwo Adenle Mɔɔ Ɛlɛ La\nBɛbava nwolɛ adenle mɔɔ bɔ ɛ nwo edwɛkɛ anzɛɛ wɔ fealeranu edwɛkɛ nwo bane la bamaa wɔ yɛɛ ɛbahola wɔahakyi anzɛɛ wɔakyikyi ɛ nwo edwɛkɛ anzɛɛ wɔ fealeranu edwɛkɛ bie kɛ mɔɔ bɛha nwolɛ edwɛkɛ wɔ Gyihova Alasevolɛ ngyehyɛleɛ ɛhye anu la.\nAwie biala mɔɔ babiza ɛhye anwo adenle kɛ mɔɔ bɛha nwolɛ edwɛkɛ wɔ ɛke la ɔwɔ kɛ kola kile ɔ nwo kpalɛ.\nSaa awie biza kɛ ɔkakyi anzɛɛ ɔkyikyi ɔ nwo edwɛkɛ bie a, ahyehyɛdeɛ ne bazuzu ninyɛne nwo kpalɛ kolaa na yeamaa ye adenle yeamaa yeahakyi anzɛɛ yeakyikyi ɔ nwo edwɛkɛ biala saa ɔnrɛtia ahyehyɛdeɛ ne mɛla, yɛɛ akee saa mɔɔ yebiza la ɛnrɛzɛkye ahyehyɛdeɛ ne fanwodi nee ngyehyɛleɛ a.\nAhyehyɛdeɛ ne lɛ ɛhulolɛ kɛ ɔbava ɛ nwo edwɛkɛ ne yeazie dahuu wɔ mekɛ tendenle mɔɔ ɛle Gyihova Dasevolɛ la. Ɛkyikyi edwɛkɛ zɛhae a ɔkile kɛ wɔtietia ahyehyɛdeɛ ne diedi nee ye ngyehyɛleɛ ne azo.\nƐlɛ Adenle Ɛkɛlɛ\nSaa awie te nganeɛ kɛ bɛtietia ye fanwodi zo a, ɔbahola yeahɛlɛ yeahɔmaa Ɔfese Kɔmatii mɔɔ wɔ ye maanle ne anu la. Ɛnwu ye kɛ bɛtietia wɔ fanwodi zo a, ɔwɔ kɛ ɛkɛlɛ kɛlata ne kolaa na dapɛne nwiɔ adwu.